Mama, Boleh Curi Masa Nak Bersihkan Rumah Waktu WFH, Tapi Baca 6 Panduan Ini Dulu

Pada musim pandemik ini, semestinya ramai daripada kita yang lebih banyak menghabiskan masa di dalam rumah berbanding di luar. Apa kata jika masa yang terluang itu digunakan untuk membersihkan rumah.

Tahukah anda tip membersihkan rumah yang paling tepat dan selamat?
Kami kongsikan di sini beberapa petua bersihkan rumah yang boleh anda ikuti.

Tip membersihkan rumah 1: Jangan tergesa-gesa membersihkan rumah

Walaupun hanya sekadar membersihkan rumah, ia boleh menjadi satu pekerjaan yang memenatkan.

Ini kerana anda bukan hanya mengemop lantai dan menyapu sampah, tetapi anda juga mungkin akan memanjat tangga dan mengalihkan perabot. Ini pastinya akan meletihkan anda.

Oleh itu, jika anda rasa letih, jangan sesekali memaksa diri untuk terus membuat kerja.
Duduk rehat sebentar dan minum air secukupnya.

Anda mempunyai banyak masa lagi untuk membersihkan rumah, jadi jangan terlalu memaksa diri.

Petua bersihkan rumah 2: Gunakan postur badan yang betul sewaktu mengangkat barang

Apabila anda perlu mengangkat barang seperti kotak yang berat, pastikan anda gunakan teknik mengangkat yang betul.

Anda duduk dalam posisi mencangkung. Pegang kotak dan angkat kotak dengan menaikkan tangan serta punggung. Pastikan pinggang anda tegak seperti posisi semasa anda sedang mencangkung tadi dan tidak membongkok

Jangan sesekali terus membongkokkan diri anda dan mengangkat barang terus daripada lantai tanpa mencangkung terlebih dahulu. Ini akan menambahkan beban pada pinggang anda dan tidak elok untuk postur badan

Postur badan yang betul ketika mengangkat barang boleh mengelakkan pinggang anda daripada menjadi sakit.

Tip membersihkan rumah 3: Gunakan tangga dengan berhati-hati

Anda mungkin akan menggunakan tangga dalam beberapa keadaan seperti mencuci tingkap, menyapu sawang dan mengelap kipas.

Apabila menggunakan tangga, jangan sesekali menjauhkan tubuh anda daripada sisi tangga tersebut. Ini akan membuatkan tangga menjadi lebih berat di sebelah sisi dan boleh menyebabkan tangga terbalik dan jatuh.

Cara yang terbaik untuk memastikan penggunaan tangga yang betul adalah dengan memastikan bahagian tengah badan anda tidak melebihi sisi tangga.

Untuk tangga yang lebih stabil, minta tolong daripada individu lain untuk memegang tangga daripada bawah.

Petua bersihkan rumah 4: Hati-hati dengan lantai yang licin

Lantai yang basah dengan air tanpa sebarang sabun pencuci lantai sudah agak licin.
Inikan pula jika lantai tersebut diselimuti dengan bahan pencuci lantai.

Apabila anda tergelincir atas lantai yang licin, ia sangat membahayakan. Ia boleh menyebabkan anggota tubuh terseliuh,
malah kepala anda boleh terhantuk dan menyebabkan kecederaan.

Ketika mencuci lantai, jauhkan kanak-kanak dan warga emas daripada kawasan tersebut. Minta mereka berada di luar kawasan rumah jika perlu.

Untuk anda pula, gunakan kasut but yang bergetah ketika mencuci lantai bagi mengurangkan potensi anda terjatuh.

Tip membersihkan rumah 5: Ikut arahan pada label produk

Apabila anda mencuci dan membersihkan rumah, pastinya anda guna banyak produk pencuci seperti pencuci lantai dan peluntur.

Perlu anda ketahui bahawa produk-produk ini mengandungi
 beberapa bahan yang tidak boleh dihidu atau terkena tubuh badan secara langsung.

Oleh itu, pastikan anda membaca arahan cara penggunaan yang tertera pada label produk sebelum menggunakannya.

Jangan sesekali mencampurkan beberapa produk dalam satu bancuhan kerana ia boleh menghasilkan wap toksik yang berbahaya.

Gunakan sarung tangan ketika mengendalikan bahan kimia seperti ini ketika membersihkan rumah anda.

Petua bersihkan rumah 6: Pakai pelitup hidung

Udara yang kotor memberikan kesan negatif kepada saluran pernafasan kita. Begitu juga ketika anda membersihkan rumah yang berdebu dan berhabuk.

Debu, habuk serta wap daripada bahan pencuci yang dihidu terus ke dalam hidung adalah sangat berbahaya.

Oleh itu, pakailah pelitup hidung dan mulut ketika melakukan kerja-kerja membersihkan rumah. Selain itu, buka tingkap dan pintu agar debu dan habuk tidak terkumpul di dalam rumah.

Kesimpulan

Mungkin ramai yang sering mengendahkan petua bersihkan rumah seperti yang kami kongsikan ini. Namun ia tidak menghalang kami untuk terus berkongsi dengan anda tip membersihkan rumah yang pastinya bermanfaat.

Adakalanya anda terlupa, oleh itu bacalah panduan ini dengan kerap setiap kali anda ingin mencuci rumah anda.


Jangan Risau Kalau Wanita Ada Kondisi PCOS, Peluang Untuk Hamil Masih Tinggi?

Ovulasi berlaku ketika sel telur
 yang sudah matang dikeluarkan dari ovarium ke tiub fallopio untuk persenyawaan. Jika sesuatu mengganggu proses ini, seseorang akan mula mengalami masalah kesuburan perempuan.

Kondisi ini ternyata menimpa golongan penghidap
sindrom ovari polisistik (PCOS)
!

Justeru, wujudkah jalan penyelesaian masalah kesuburan perempuan ini? Jom baca artikel!

Untuk mendapatkan lebih banyak informasi tentang Kesihatan Wanita, anda boleh klik
di sini
.

Perbezaan hormon pesakit PCOS

Kebanyakan
wanita dengan sindrom PCOS
 didapati mengalami
ketidakseimbangan hormon badan
 tertentu, termasuk:

Pertambahan tahap hormon androgen:
 Hormon yang sering dianggap sebagai hormon lelaki, walaupun semua wanita menghasilkannya dalam jumlah yang kecil

Kenaikan kadar hormon
luteinizing
 (LH):
 Ia berfungsi dengan merangsang ovulasi, tetapi mungkin memberi kesan yang tidak normal pada ovari jika dihasilkan pada tahap yang terlalu tinggi

Globulin pengikat hormon seks (SHBG):
 Sejenis protein dalam darah yang ‘mengikat’ testosteron dan mengurangkan kesannya

Peningkatan prolaktin (hanya terjadi pada beberapa penghidap PCOS):
 Hormon yang merangsang kelenjar payudara untuk
menghasilkan susu saat kehamilan

Jika mahu diikutkan, penyebab utama berlakunya perubahan hormon ini masih menjadi tanda tanya.

Ada hipotesis yang mencadangkan bahawa masalah kesuburan perempuan
mungkin bermula pada ovari itu
 sendiri, di kelenjar lain yang menghasilkan hormon ini, atau pada bahagian otak yang mengawal pengeluarannya.

Perubahan hormon ini juga mungkin disebabkan oleh isu rintangan terhadap insulin.

PCOS, masalah berkaitan ovulasi

Walaupun mitos berpendapat
penghidap PCOS tidak dapat hamil
, ternyata kebenarannya adalah sebaliknya!

Walaupun agak sulit, namun kondisi ini masih boleh dirawat dan hampir setiap pesakit PCOS tiada sebarang masalah kesuburan perempuan.

Proses ovulasi wanita berlaku pada hari tertentu, selepas didatangi haid bulanan.

Sekiranya ovari wanita tidak lagi menghasilkan telur, maka pesakit akan hadapi masalah untuk hamil
dan ini dipanggil kemandulan
, masalah berkaitan kesuburan perempuan.

Kemandulan sangat biasa berlaku dalam kalangan
pesakit penyakit sindrom PCOS.

Walau bagaimanapun, adalah penting untuk ditekankan, penghidap masih mempunyai peluang yang sangat baik untuk hamil.

Kesabaran dan dedikasi yang tinggi mungkin diperlukan untuk memberi masa mencukupi setelah melakukan modifikasi gaya hidup untuk mengelakkan masakan kesuburan wanita secara semula jadi.

Dengan rawatan dan gaya hidup yang betul,
PCOS dapat dikendalikan untuk jangka
 masa panjang dan pesakit dapat hidup tanpa gejala.

Apakah cara untuk pastikan kitaran haid teratur?

Terdapat beberapa cara yang sangat mudah
diamalkan untuk mengawal haid
 dan memastikan rahim anda menggugurkan lapisannya secara berkala.

Menurunkan berat badan:
 Dengan hanya menurunkan sebanyak 5% hingga 10% daripada jumlah berat badan, ia sudah mampu meningkatkan peluang terhadap kehamilan

Mengambil pil perancang:
 Ubat pencegah kehamilan berupaya mengatur tahap hormon pesakit dan menurunkan hormon testosteron untuk menghasilkan
kitaran haid yang lebih konsisten

Mengambil ubat-ubatan:
 Terdapat ubat yang berpotensi membantu mengatur
kitaran menstruasi menjadi normal

Mengambil kombinasi
Myo
 dan
d-Chiro Inositol
:
 Inositol terbukti dapat mengurangkan testosteron dan membantu mengatur kitaran haid serta
mendorong ovulasi pada wanita
 dengan sindrom PCOS

Sudah tentu, anda harus berbincang dengan doktor sebelum mula mengambil sebarang ubat atau makanan tambahan.

Selain itu, jangan ragu-ragu untuk bertanya doktor mengenai alternatif lain, atau sebab beliau mengesyorkan rawatan yang disarankan.

Ubat-ubatan yang membantu anda berovulasi

Ubat
kesuburan wanita
 seringkali berfungsi seperti hormon semula jadi (hormon perangsang folikel (FSH) dan hormon
luteinizing
 (LH)
untuk mencetuskan proses ovulasi
.

Antara ubat yang dapat mengatasi masalah ovulasi dan kesuburan perempuan termasuk:

Clomiphene citrate
:
 Ubat ini diambil melalui mulut dan merangsang ovulasi dengan memicu kelenjar pituitari untuk melepaskan lebih banyak FSH dan LH, yang merangsang pertumbuhan folikel ovari yang mengandungi telur

Gonadotropin
:
 Daripada merangsang kelenjar pituitari untuk melepaskan lebih banyak hormon, rawatan yang disuntik ini merangsang ovari secara langsung
untuk menghasilkan banyak telur
. Ubat gonadotropin merangkumi
human menopausal gonadotropin
 atau hMG dan FSH. Gonadotropin lain, seperti
human chorionic gonadotropin
, digunakan untuk mematangkan telur dan memicu pembebasannya pada masa ovulasi. Namun, wujud risiko yang tinggi
 untuk mempunyai kelahiran pramatang
 dengan penggunaan gonadotropin

Metformin
:

Metformin
 digunakan apabila rintangan insulin disyaki penyebab kemandulan. Metformin membantu mengawal rintangan insulin, lantas meningkatkan kemungkinan berlakunya proses ovulasi

Letrozole
:

Letrozole
 tergolong dalam kelas ubat yang dikenali sebagai perencat
aromatase
 dan berfungsi dengan cara yang serupa dengan
clomiphene
.
Letrozole
 berupaya menyebabkan ovulasi. Walau bagaimanapun, kesan ubat ini pada kehamilan awal masih belum diketahui, justeru ia jarang disarankan sebagai ubat untuk membantu ovulasi sekerap ubatan lain

Bromocriptine
:

Bromocriptine
, agonis dopamin, boleh
digunakan apabila masalah ovulasi
 disebabkan oleh pengeluaran prolaktin yang berlebihan (hiperprolaktinemia) oleh kelenjar pituitari

Untuk penghidap sindrom PCOS, usah terlalu cepat menyerah kalah jika anda sedang berusaha mendapatkan zuriat.

Seperti yang telah penulis kongsikan di atas, kalian
masih berpeluang untuk hamil
 dengan melihat
tanda wanita subur dan tidak subur
!

Masalah kesuburan perempuan dengan sindrom PCOS dapat dirawat dengan ubat-ubatan yang betul dan perubahan gaya hidup sihat.


Bolehkah Pesakit dengan Stoma Berpuasa?

Stoma mungkin perkataan yang jarang anda dengari, tapi bagi pesakit tertentu, pemakaian beg stoma merupakan keperluan harian mereka untuk membantu sistem pencernaan. Pesakit ini menjalani pembedahan yang mengeluarkan sebahagian saluran makanan ke permukaan kulit bagi mengalih aliran kumbahan.

Apa itu Stoma

Stoma adalah perkataan Yunani yang bermaksud ‘mulut’ atau ‘pembukaan’. Pembedahan stoma menghasilkan pembukaan kecil pada permukaan perut yang dibentuk melalui pembedahan untuk mengalihkan aliran najis dan / atau air kencing.

Dianggarkan lebih daripada 13,500 orang menjalani pembedahan stoma setiap tahun dan keadaan utama yang memerlukan pembedahan stoma ialah kanser kolorektal, kanser pundi kencing, kolitis ulseratif dan penyakit Crohn.

Stoma kelihatan seperti muncung kecil, warna merah jambu yang pekat sama dengan bahagian dalam mulut. Bahan sisa keluar dari stoma dan dikumpulkan dalam beg stoma. Jenis beg yang digunakan bergantung kepada jenis stoma.

Colostomy – daripada kolon (usus besar): menggunakan beg tertutup atau beg yang boleh disalirkan

Ileostomy – daripada ileum (usus kecil): beg boleh disalirkan

Urostomy – daripada buah pinggang dan mengeluarkan air kencing: beg Urostomy

Bagi sesetengah pesakit kolostomi atau ileostomi, stoma mungkin bersifat sementara yang membolehkan usus sembuh sebelum stoma diterbalikkan ke dalam badan. Tempoh masa sebelum pembalikan berbeza tetapi kebanyakan selepas tiga bulan.

Bolehkah Pesakit yang Memakai Stoma Berpuasa?

Pesakit yang memakai stoma mungkin berasa was-was melaksanakan ibadah disebabkan keadaan mereka yang sentiasa memakai beg stoma yang menjadi saluran keluar najis.

Dari segi hukum agama, fatwa yang dikeluarkan Jawatan Fatwa Majlis Kebangsaan Bagi Hal Ehwal Islam pada tahun 2007 sendiri sudah mengesahkan bahawa pesakit stoma boleh melaksanakan solat dengan beg stoma asal sahaja najis tidak terkeluar dari beg stoma dan mengenai pakaian. Mereka dianggap mengalami masalah darurat dan tidak dianggap sebagai menanggung najis. Oleh itu, mereka tidak perlu mengosongkan atau membersihkan beg stoma setiap kali berwudhu’ atau menunaikan solat.

Dari segi kesihatan pula, kajian pada terhadap kualiti hidup dan status nutrisi pesakit memakai stoma yang berpuasa mendapati bahawa Puasa Ramadan tidak menjejaskan kualiti hidup mereka. Kajian yang dilakukan ke atas pesakit kanser yang perlu memakai stoma ini mendapati, berpuasa mungkin menurunkan tahap prealbumin (protein) dalam darah tetapi tidak menjejaskan status nutrisi pesakit dengan ketara. Kebanyakan pesakit yang memilih untuk berpuasa juga menyatakan mereka akan berasa sedih jika tidak diizinkan berpuasa. Keputusan kajian ini menunjukkan bahawa walaupun puasa mungkin menurunkan kadar prealbumin, mereka yang mempunyai stoma dan status pemakanan yang baik boleh menentukan sendiri sama ada mahu berpuasa atau tidak.


Penyakit Coats BAHAYA! Simptomnya, Mata Ada Pantulan Putih Dalam Foto

Mata berwarna merah sering berlaku apabila mengambil gambar menggunakan
flash
. Tetapi, perkara ini boleh menjadi indikasi kepada penyakit mata Coats
dalam kalangan kanak-kanak
.

Antara cara untuk mengenal pasti penyakit mata ini adalah pantulan pada mata berwarna putih atau keemasan berlaku berbanding pantulan berwarna merah.

Ikuti artikel ini untuk mengetahui mengenai penyakit Coats dengan lebih lanjut!

Penyakit mata yang berkaitan dengan cahaya

Penyakit mata yang dapat dikesan melalui pantulan merah dapat menunjukkan beberapa jenis masalah, seperti:

Amblyopia

Katarak

Choroidal

Penyakit Coats

Koloboma

Katarak kongenital

Penyakit Norrie

PHPV

Refractive error

Retina detachment

Retina dysplasia

Retinopati Pramatang (ROP)

Retinoblastoma Strabismus

Toksikariasis

Trauma

Apa itu penyakit Coats?

Penyakit Coats dinamakan sempena pakar oftalmologi Scotland yang menemui kondisi kesihatan ini pada tahun 1908.

Penyakit ini biasanya terjadi kepada kanak-kanak di bawah umur 10 tahun.

Selain itu, ia menyerang lebih banyak kanak-kanak lelaki daripada kanak-kanak perempuan, dan sering berlaku pada sebelah mata, bukan kedua-duanya.

Dianggarkan sekitar 69% kes adalah berjantinakan lelaki dan rata-rata umur pesakit adalah sekitar 8 sehingga 16 tahun, walaupun penyakit ini ada didiagnosis pada pesakit semuda 4 bulan.

Walau bagaimanapun, penyakit mata ini sangat jarang berlaku. Punca penyakit Coats juga masih tidak diketahui, walaupun mempunyai kaitan dengan genetik.

Bagi individu yang mempunyai kondisi ini, saluran darah di belakang retina mata akan tumbuh secara tidak normal dan terdedah kepada pendarahan.

Kapilari retina yang kaya dengan darah pecah, membocorkan bahagian darah dalam serum ke bahagian belakang mata.

Apabila penyakit ini terjadi, usaha badan untuk membasmi saluran darah yang rosak dan memperbaiki
sebarang kerosakan timbul
 akan menyebabkan parut.

Dari masa ke masa, perkara ini boleh menyebabkan retina membengkak lalu berlakunya
 retina detachment
 dan kebutaan, serupa dengan masalah
neovascular glaucoma
 yang biasanya dikaitkan dengan diabetes.

Tanda-tanda amaran awal yang lain termasuk penurunan keupayaan penglihatan dan persepsi kedalaman.

Penyakit Coats berkembang secara beransur-ansur dan mampu mempengaruhi penglihatan pusat.

Sekiranya dikesan dengan lebih awal, beberapa tahap penglihatan biasanya dapat dipulihkan.

Sekiranya tidak dirawat sehingga ke peringkat akhir, penglihatan boleh hilang sepenuhnya.

Pada peringkat akhir, enukleasi (pembuangan mata yang terkesan) mungkin diperlukan.

Apakah tanda-tanda yang dicari doktor ketika diagnosis?

Penyakit Coats sering salah didiagnosis, jadi sangat penting untuk anda mendapatkan
nasihat daripada pakar mata
 yang berpengalaman dalam menguruskan perkara ini.

Antara salah satu cabaran yang dihadapi para doktor untuk membuat diagnosis yang tepat adalah pesakit kanak-kanak yang sukar untuk menjelaskan kesakitan yang dialami.

Selain itu, gejala Coats yang hadir juga boleh menyerupai masalah mata lain seperti retinoblastoma, yang berpotensi mengancam nyawa.

Walau bagaimanapun, gejala Coats mungkin muncul dalam beberapa gangguan multisistem, seperti Distrofi Muskular Facioscapulohumeral, pembalikan Pericentric Kromosom 3 dan sindrom Alport.

Sekali lagi, petunjuk untuk diagnosis yang tepat adalah penyakit Coats biasanya hanya simptomatik secara klinikal pada sebelah mata.

Ia adalah penyakit yang kompleks untuk didiagnosis, justeru amat penting untuk memastikan doktor yang anda temui berpengalaman dengan penyakit ini.

Bagaimanakah penyakit Coats dirawat?

Rawatan untuk penyakit Coats termasuk dengan menghancurkan saluran darah yang tidak normal menggunakan laser, atau dengan cara mengeluarkan cecair dari belakang mata apabila perlu.

Terdapat 3 tujuan utama perawatan:

Menyelamatkan mata

Menjaga keselamatan pesakit

Menyelamatkan penglihatan

Sayangnya, para pakar setakat ini masih tidak dapat menemukan penawar bagi penyakit mata Coats.

Banyak jenis rawatan dan terapi telah digunakan untuk membantu pesakit mengekalkan penglihatan, tetapi masih belum ada cara untuk menyelesaikan masalah kehilangan penglihatan.

Setakat ini, ibu bapa bergantung pada intervensi awal oleh pakar perubatan yang berpengalaman untuk mengurangkan risiko kebutaan kanak-kanak.

Apa yang ibu bapa harus tahu?

Kebiasaannya, ibu bapa adalah orang pertama yang melihat pantulan cahaya putih atau keemasan pada
mata anak mereka
 di dalam gambar.

Berikut adalah beberapa langkah untuk membantu anda mengesan cahaya.

Ambil beberapa gambar anak menggunakan
flash
 dalam pencahayaan yang berbeza

Lihat foto untuk mengetahui sama ada terdapat cahaya berwarna putih atau keemasan di salah satu atau kedua-dua mata mereka

Sebagai alternatif, anda boleh meminta pakar pediatrik melakukan pemeriksaan refleks merah.

Penyakit mata ini masih menjadi misteri bagi pakar mata. Ia dipercayai mungkin disebabkan oleh mutasi somatik gen walaupun kajian mengenainya masih belum dihasilkan lagi.

Di samping itu, lebih banyak kajian diperlukan mengenai penyakit ini dan masih tidak ada jawapan yang jelas buat masa ini.

Oleh itu, kepada para ibu bapa, pastikan anda menumpukan perhatian terhadap gambar-gambar anak yang diambil menggunakan
flash.

Sekiranya, terhadap sebarang ketidaknormalan pada mata di dalam gambar anak anda, segera lakukan janji temu dengan pakar mata.


Air Mineral: Apa Itu Bakteria Pseudomonas aeruginosa?

Baru-baru ini, isu mengenai air mineral yang tercemar bakteria Pseudomonas aeruginosa telah menjadi perhatian selepas Agensi Makanan Singapura (SFA) melakukan persampelan rutin dan mengenal pasti kehadiran bakteria berkenaan, yang mana ia bakteria alam sekitar yang biasanya terdapat dalam najis, tanah, air dan kumbahan.

SFA menjelaskan bahawa bakteria berkenaan boleh membiak dalam persekitaran air dan permukaan bahan organik yang sesuai dengan air. Dan, penggunaan produk yang tercemar boleh mengakibatkan jangkitan tetapi jarang menyebabkan penyakit serius terhadap individu yang sihat.

Susulan daripada isu ini, beberapa botol air mineral yang diimport dari Malaysia telah ditarik balik oleh pihak berkuasa Singapura. Ianya membabitkan konsainan air botol dari pengeluar Malee Mineral Water Sdn Bhd yang mana syarikat ini mempunyai tiga jenis air minuman iaitu Sukahati, Ro Fina dan Still.

Syarikat pengeluar air mineral akan diambil tindakan

Kementerian Kesihatan akan mengambil tindakan ke atas syarikat pengeluar air mineral yang tercemar bakteria Pseudomonas aeruginosa selepas siasatan dibuat ke atas produk terbabit.

Berdasarkan laporan akhbar Sinar Harian, Timbalan Menterinya, Dr Lee Chye berkata, syarikat tersebut mempunyai beberapa jenama air mineral yang dijual di Malaysia dan pihaknya akan terus memantau secara berkala keselamatan produk makanan yang dijual.

“Pemantau dibuat termasuk air mineral di beberapa peringkat sama ada sudah dijual di pasaran atau semasa diproses dan dalam hal ini kita belum kenal pasti kelompok mana yang terlibat dengan pencemaran bakteria.

“Kita perlu kenal pasti sama ada satu kelompok yang terkena atau keseluruhan pengeluaran dan bagaimana ia boleh berlaku,” katanya.

Dalam pada itu, beliau menjelaskan sekiranya pencemaran bakteria berlaku di peringkat pengeluaran, pihaknya akan mengarahkan syarikat tersebut memperbetulkan pengeluaran dan tindakan diambil. Malah, jika kelompok tersebut sudah dikeluarkan untuk pasaran Malaysia ia perlu dipanggil semula.

Mengenai Pseudomonas aeruginosa

Jangkitan pseudomonas disebabkan oleh tanda-tanda bakteria terdapat dengan meluas dalam persekitaran. Jenis paling biasa menyebabkan jangkitan pada manusia dipanggil Pseudomonas aeruginosa.

Apakah jenis jangkitan yang menyebabkan Pseudomonas aeruginosa?

Jangkitan Pseudomonas yang serius biasanya berlaku pada mereka di hospital dan/atau dengan sistem imun yang lemah. Jangkitan darah, radang paru-paru, dan jangkitan selepas pembedahan boleh membawa kepada penyakit yang teruk dan kematian pada mereka.

Walau bagaimanapun, orang yang sihat juga boleh mengalami penyakit ringan dengan Pseudomonas aeruginosa, terutamanya selepas terdedah kepada air. Jangkitan telinga, terutama pada kanak-kanak, dan ruam kulit yang lebih umum mungkin berlaku selepas pendedahan kepada klorin tab panas atau kolam renang. Jangkitan mata kadang-kadang dilaporkan pada orang yang menggunakan kanta lekap yang berlanjutan.

Siapa yang berisiko mendapat jangkitan?

Pesakit di hospital, terutamanya mereka yang menggunakan mesin pernafasan, mereka yang mempunyai alat seperti kateter, dan pesakit dengan luka dari pembedahan atau dari luka bakar berpotensi berisiko untuk jangkitan serius dan mengancam nyawa.

Bagaimanakah penyebaran Pseudomonas aeruginosa?

Di hospital, di mana jangkitan paling serius berlaku, Pseudomonas boleh disebarkan dari tangan pekerja penjagaan kesihatan atau peralatan yang tercemar dan tidak dibersihkan dengan betul.

Simptom jangkitan

Jangkitan boleh berlaku di mana-mana bahagian tubuh. Jangkitan pada kulit cenderung kurang teruk daripada jangkitan yang berlaku di dalam darah atau paru-paru. Simptom tertentu bergantung kepada di mana jangkitan berlaku:

Darah

Jangkitan bakteria darah disebut bacteremia. Jangkitan darah adalah salah satu daripada jangkitan yang paling teruk yang disebabkan oleh pseudomonas. Simptom mungkin termasuk:

Demam

Menggigil

Keletihan

Sakit otot dan sendi

Bacteremia dengan pseudomonas juga boleh menyebabkan tekanan darah rendah, yang dikenali sebagai kejutan hemodinamik, yang boleh mengakibatkan kegagalan organ-organ lain termasuk jantung, buah pinggang, dan hati.

Paru-paru

Jangkitan paru-paru dipanggil radang paru-paru. Simptomnya termasuk:

Menggigil

Demam

Batuk dengan atau tanpa pengeluaran kahak

Kesukaran bernafas

Kulit

Apabila bakteria ini menjangkiti kulit, ia paling sering menjejaskan folikel rambut. Ini dipanggil folliculitis. Simptomnya mungkin termasuk:

Kemerahan kulit

Pembentukan abses pada kulit

Pengaliran luka

Telinga

Infeksi telinga telinga luaran kadang-kadang boleh disebabkan oleh pseudomonas dan menyebabkan “swimmer’s ear”. Simptom mungkin termasuk:

Bengkak

Sakit telinga

Gatal-gatal dalam telinga

Lelehan dari telinga

Kesukaran mendengar

Mata

Simptom jangkitan mata termasuk:

Keradangan

Nanah

Bengkak

Kemerahan

Jangkitan Pseudomonas boleh menjadi sangat agresif, terutamanya jangkitan dalam paru-paru atau kulit.

Bagaimana jangkitan Pseudomonas dirawat?

Jangkitan Pseudomonas dirawat dengan antibiotik. Malangnya, banyak jangkitan Pseudomonas menjadi lebih sukar untuk dirawat. Bakteria ini telah membangunkan keupayaan untuk menyesuaikan dan mengatasi antibiotik dalam persekitaran mereka. Ini dipanggil rintangan antibiotik.

Peningkatan rintangan antibiotik telah membuat rawatan jangkitan lebih mencabar. Jangkitan Pseudomonas sering menyebabkan ketahanan terhadap pelbagai jenis antibiotik. Ia kadang-kadang dapat menimbulkan daya tahan semasa rawatan.

Adalah penting bahawa doktor anda memilih antibiotik yang berkesan. Seorang doktor boleh menghantar spesimen dari seorang pesakit ke makmal terlebih dahulu untuk ujian agar lebih pasti. Makmal akan menguji spesimen untuk menentukan antibiotik mana yang akan berfungsi dengan baik.

Baca juga:

Perlukah Antibiotik Dihabiskan?

Rintangan terhadap Antibiotik Semakin Meningkat


Cili: Bagaimana Ianya Mempengaruhi Kesihatan Anda

Rakyat Malaysia bukanlah kumpulan populasi yang asing dengan makanan pedas. Bahkan, ianya sudah sinonim dengan hidangan dan menu masakan di Malaysia untuk mempunyai kepedasan tertentu dalam resepi masakan mereka. Tomyam, masak lemak cili api, sambal tempoyak – semuanya mempunyai sebilangan cili di dalamnya untuk memberikan rasa pedas yang memukau. Namun yang demikian, pernahkah anda terfikir, apakah manfaat daripada pengambilan makanan pedas? Dan, apakah kesannya kepada kesihatan anda? Jangan risau, ikuti artikel ini untuk mengetahui tentang cili dengan lebih lanjut.

Bagaimana cili menyebabkan rasa ‘panas’

Sambil anda memasak atau menikmati juadah harian anda, pernahkah anda terfikir tentang apakah bahan yang terdapat di dalam cili yang menyebabkan ianya rasa pedas dan panas? Jangan risau, bahan yang bertanggungjawab untuk menghasilkan rasa
‘hot and spicy’
 itu adalah capsaicin. Capsaicin menyebabkan rasa panas dan pedas ini dengan mengaktifkan saraf trigerminal di samping merangsang reseptor deria rasa yang biasa. Rasa pedas itu hasil daripada pengaktifan saraf yang mengekspresikan reseptor TRPV1 dan juga reseptor TRPA1. Selain capsaicin, terdapat juga beberapa kompaun semula jadi dalam tumbuh-tumbuhan yang lain yang berupaya untuk memberikan rasa pedas dan panas yang sama. Antaranya adalah piperine dalam lada hitam, gingerol dalam akar halia dan juga kompaun allyl isothiocyanate dalam lobak kuda.

Bagaimana mengukur kepedasan cili?

Sekiranya anda mempunyai kawan, kenalan mahupun keluarga berketurunan Eropah, anda mungkin akan menyedari bahawa mereka mempunyai daya tahan yang sangat rendah terhadap makanan pedas. Oleh sebab itu, diet dan makanan dalam budaya mereka tidak mempunyai elemen pedas ataupun penggunaan bahan pedas yang banyak. Walaupun di kedai makanan segera mereka juga, tidak ada sos pedas sebagai pilihan, yang ada hanyalah sos tomato (ketchup). Pemerhatian ini mungkin akan menyebabkan anda berasa hebat berbanding mereka kerana anda boleh mengambil makanan pedas dengan bersahaja. Namun yang demikian, terdapat orang lain yang boleh mengambil makanan yang jauh lebih pedas daripada anda dengan penuh bersahaja, menunjukkan daya tahan yang lebih tinggi terhadap ‘kepanasan’ dalam hidangan dan makanan mereka.

Walau bagaimanapun, bagaimana untuk anda betul-betul pasti bahawa terdapat perbezaan kepedasan antara hidangan anda dan juga makanan yang diambil oleh orang lain? Bagaimana anda ingin mengetahui cili atau lada yang manakah yang mempunyai kepedasan tertinggi dan yang mana mempunyai darjah kepedasan yang biasa? Jawapannya ada pada satu skala yang disebut sebagai Skala Scoville. Skala Scoville ini telah direka oleh seorang ahli farmasi dari Amerika Syarikat dan ianya berfungsi dengan cara mengukur kepekatan kompaun capsaicinoid. Cara kepekatan kompaun ini diukur dalam sesuatu bahan adalah dengan menggunakan
High Performance Liquid Chromatography
 (HPLC). Unit yang diguna pakai untuk skala ini adalah
Scoville Heat Unit
(SHU). Untuk melihat perbezaan antara SHU lada yang berbeza, berikut merupakan SHU untuk tumbuh-tumbuhan tertentu:

0 – 100 SHU

Contoh bahan makanan di dalam kumpulan ini adalah lada kembung dan Pimento.

100 – 1000 SHU

Contoh bahan makanan di dalam kumpulan ini adalah lada pisang (banana pepper) dan juga Cubanelle.

1000 – 10,000 SHU

Contoh bahan makanan di dalam kumpulan ini adalah lada Guajillo dan juga Jalapeno.

10,000 – 100,000 SHU

Contoh bahan makanan di dalam kumpulan ini adalah lada Malagueta dan juga lada Cayenne.

100,000 – 350,000 SHU

Contoh bahan makanan di dalam kumpulan ini adalah Habanero dan juga lada Scotch Bonnet.

350,000 – 800,000 SHU

Contoh bahan makanan di dalam kumpulan ini adalah Savina merah (Red savina) dan juga
chocolate habanero.

800,000 – 3,200,000 SHU

Contoh bahan makanan di dalam kumpulan ini adalah
Carolina reaper,

Pepper X
dan juga lada
Dragon’s breath
.

Untuk rakyat Malaysia dan mereka yang biasa dengan masakan dan makanan di rantau Asia Tenggara, lada merah yang kerap digunakan dalam masakan harian kita, mempunyai 2,500-10,000 SHU pada skala Scoville. Cili segar Thai pula mempunyai nilai SHU yang lebih tinggi pada skala Scoville iaitu di antara 50,000 hingga 100,000 SHU.

Apakah manfaat cili untuk kesihatan?

Baiklah, untuk anda yang cukup menggemari makanan pedas, semestinya pernah bermain di fikiran anda tentang apakah kebaikan kesihatan yang anda kecapi melalui kecenderungan anda ini. Tentunya anda ada mengharapkan kesukaan anda terhadap makanan pedas ini adalah sesuatu perkara yang baik untuk kesihatan anda. Dalam bab ini, kita akan melihat beberapa kajian yang membuktikan manfaat kesihatan yang boleh didapati daripada tabiat suka memakan makanan yang mengandungi cili.

Mengurangkan risiko untuk menghidap penyakit tekanan darah tinggi (hipertensi)

Seperti yang ramai mungkin tahu, pengambilan garam yang banyak dalam makanan harian adalah faktor risiko yang utama untuk menghidap penyakit hipertensi dan juga dikaitkan dengan masalah kardiovaskular lain. Menurut satu kajian, peserta yang meminati atau mempunyai kecenderungan yang tinggi untuk makanan yang pedas didapati mempunyai pengambilan garam dalam makanan harian yang lebih rendah dan juga mempunyai tekanan darah yang lebih rendah berbanding mereka yang tidak menggemari makanan pedas. Kajian ini mendapati keupayaan untuk menikmati rasa pedas dalam makanan memangkinkan sensitiviti terhadap garam sekali gus mengurangkan kecenderungan untuk mengambil makanan yang tinggi dalam kandungan garam atau untuk mengambil garam secara amnya. Pengambilan garam atau kecenderungan untuk memakan makanan bergaram dikaitkan dengan aktiviti metabolik serantau di kawasan insula dan kortex orbitofrontal (OFC) peserta kajian. Pemberian capsaicin – kompaun utama dalam cili dan juga lada yang menyebabkan ianya pedas, menguatkan dan memangkin aktiviti metabolik di kawasan insula dan OFC sebagai tindak balas terhadap pengambilan garam yang tinggi. Ini membalikkan semula pelbagai mekanisma berbeza di dalam insula dan OFC yang bergantung kepada keamatan garam (salt-intensity). Dalam kajian binatang, aktiviti OFC sangat berkait rapat dengan kecenderungan terhadap garam dan rasa masin atau bergaram yang diproses oleh OFC dipengaruhi oleh kehadiran capsaicin. Secara tidak langsung, kecenderungan untuk mengambil lebih banyak makanan pedas berupaya untuk mengurangkan pengambilan garam dalam diet harian seseorang melalui pengubahsuaian pemprosesan saraf berkaitan rasa masin dan kehadiran garam oleh otak. Ianya berupaya untuk menjadi intervensi tingkah laku dalam mengurangkan beban penyakit berkaitan tekanan darah tinggi.

Melegakan sakit otot dan sendi

Menyapu krim cili untuk melegakan kesakitan otot
 anda mungkin kedengaran seperti idea yang ganjil dan tidak masuk akal, tetapi anda mungkin terkejut dengan bukti saintifik di sebaliknya. Percubaan klinikal menunjukkan bahawa sekitar 80% pesakit artritis mengalami pengurangan rasa sakit sekurang-kurangnya dua minggu selepas menggunakan krim tersebut. Percaya atau tidak, capsaicin, yang terdapat dalam lada, merupakan ramuan dalam banyak produk topikal untuk menghilangkan sakit, dalam bentuk krim, gel, losen, tampalan, dan batang. Walaupun mekanisma  fungsinya tidak diketahui dengan tepat, capsaicin dipercayai berfungsi dengan merangsang pelepasan bahan P (substance P), bahan kimia yang membantu menghantar isyarat sakit dari saraf deria ke otak. Selepas beberapa sapuan capsaicin, bekalan setempat bahan P dan bahan isyarat sakit yang lain akan perlahan-lahan ketandusan, menjadikan saraf kurang mengeluarkan isyarat sakit. Krim capsaicin dipercayai sesuai untuk keadaan sendi seperti artritis rheumatoid dan osteoarthritis, fibromyalgia, kekejangan otot, migrain dan sakit kepala lain yang teruk.

Melindungi diri daripada penyakit kronik akibat oksidan

Antioksidan seperti vitamin E, C dan juga β-carotene memainkan peranan yang penting dalam melindungi diri kita daripada penyakit-penyakit yang berpunca daripada kecederaan sel dan tisu akibat pendedahan kronik terhadap
reactive oxygen species
 (ROS). Penyakit-penyakit yang dimaksudkan adalah kanser, penyakit kardiovaskular dan juga penyakit neurodegeneratif. Mujurlah buat penggemar makanan pedas, lada dan cili mengandungi banyak antioksidan yang dimaksudkan.

Menambahbaik simptom dan tanda kencing manis jenis 2 (Diabetes Mellitus Type 2)

Dalam kuantiti yang sedikit atau sederhana, ianya mampu untuk memberikan pengurangan dalam paras gula dalam darah dengan cara meningkatkan sensitiviti sel-sel dan tisu badan terhadap hormon insulin. Rempah dan juga cili juga berupaya untuk meningkatkan aliran darah dan mengurangkan penggumpalan platelet dalam darah.

Mencegah kanser

Dalam dunia kulinari, rempah, cili dan lada semuanya digunakan bagi menambah rasa dan perisa kepada masakan sejak berkurun lamanya. Namun yang demikian, ianya juga didapati mempunyai ciri-ciri dan keupayaan untuk mencegah sesetengah kanser. Terdapat satu kajian yang membabitkan 800 peserta (400 kes dengan kanser usus besar dan 400 adalah kes kawalan) di China, sekitar bulan Julai tahun 2010 sehingga bulan Mei tahun 2012. Rumusan daripada kajian ini adalah mereka yang mengambil lebih 3 hingga 7 hidangan mengandungi cili dan/ atau lada (makanan pedas) tidak mempunyai peningkatan risiko untuk menghidap penyakit kanser usus besar.

Dikaitkan dengan pengurangan risiko kematian untuk beberapa penyakit utama

Dalam satu kajian di China yang ingin melihat kaitan antara pengambilan makanan pedas secara berkala dengan keseluruhan punca kematian dan juga punca kematian yang khusus (cause specific mortality), sekitar 199,293 peserta lelaki dan juga 288,082 peserta perempuan, berusia lingkungan usia 30 hingga 79 tahun, telah diambil di antara tahun 2004 hingga tahun 2008. Setakat penemuan susulan sehingga tahun 2013, didapati seramai 11,820 peserta lelaki dan 8,404 peserta wanita telahpun meninggal dunia. Dapatan daripada kajian skala besar ini mendapati mereka yang kerap mengambil makanan pedas seperti cili dan lada mempunyai kaitan songsang yang konsisten (consistently inversed) dengan keseluruhan punca kematian sama ada dalam kalangan lelaki mahupun wanita. Dalam keseluruhan kajian kohort tersebut, kadar bahaya (hazard ratio) untuk mereka yang hanya mengambil makanan pedas sekali seminggu sahaja adalah lebih tinggi daripada mereka yang mengambil makanan pedas pada kadar yang lebih kerap. Selain itu, mereka yang mengambil makanan pedas dalam lingkungan 6 hingga 7 kali seminggu juga didapati mempunyai penurunan risiko relatif untuk kesemua punca kematian sebanyak 14%. Kaitan songsang antara pengambilan makanan pedas yang kerap dan punca kematian keseluruhan ini juga didapati lebih kuat bagi mereka yang tidak mengambil minuman beralkohol. Tambahan lagi, kajian kohort ini juga menemui kaitan songsang antara pengambilan makanan pedas yang kerap dengan pengurangan risiko kematian akibat punca-punca yang khusus seperti kematian akibat kanser, penyakit jantung dan juga penyakit respiratori.

Namun yang demikian, penting untuk diingati bahawa kajian ini bersifat pemerhatian dan ianya tidak sah untuk digunakan sebagai kaitan punca dan sebab yang kukuh. Untuk itu, kajian lanjutan dan dalam populasi yang berbeza adalah sangat diperlukan untuk menunjukkan kebolehgunaan dapatan kajian ini pada skala yang lebih besar dan dalam konteks yang lebih umum. Pembuktian susulan berupaya untuk menambah baik pengesyoran makanan seperti herbal dan makanan tambahan yang lain.

Salah faham berkaitan pengambilan makanan pedas dengan risiko penyakit ulser perut

Setelah membaca bab manfaat kesihatan daripada pengambilan makanan pedas, tentu sekali anda akan cukup teruja untuk memulakan tabiat pemakanan yang baru, atau untuk mereka yang memang meminati makanan pedas, akan menceritakan manfaat makanan pedas kepada kawan dan sahabat terdekat untuk menyebarkan manfaatnya. Namun yang demikian, terdapat juga khabar angin yang mengaitkan pengambilan makanan pedas yang kerap ataupun makanan yang terlalu pedas, dengan peningkatan risiko untuk menghidap penyakit ulser perut.

Adakah ianya benar?

Apa itu ulser gastrik?

Ulser gastrik adalah luka terbuka di lapisan dinding perut. Istilah yang luas digunakan untuk ulser di dalam perut atau lapisan duodenal adalah penyakit ulser peptik. Dinding perut mempunyai lapisan epitelium dalaman, yang dikenali sebagai mukosa. Ianya terdiri daripada sel-sel kolumnar dan juga mengandungi sel khusus yang menghasilkan lendir dan beberapa enzim pencernaan. Dalam penyakit ulser gastrik, dinding mukosa ini terhakis, mendedahkan lapisan asas seperti submukosa kepada asik hidrolkorik yang dirembeskan ke dalam perut. Dalam kes-kes yang teruk, ulser ini mungkin menembusi dinding gastrik dan berlakunya kebocoran organ dalaman (
perforated viscus
)

Dalam keadaan normal, dinding perut mempunyai mekanisma perlindungan tersendiri daripada sifat menghakis asid gastrik. Mekanisma tersebut adalah penghasilan lendir mukus yang bertindak sebagai lapisan perlindungan pada dinding perut.

Punca lain adalah jangkitan sejenis bakteria bernama Helicobacter pylori (H. pylori). H. pylori adalah sejenis bakteria yang menjejaskan lapisan perut tetapi juga boleh merebak ke duodenum terutama jika mukosa duodenal berubah dengan cara yang menyerupai lapisan perut (metaplasia gastrik). H. pylori meningkatkan rembesan asid gastrik dalam perut dan juga merendahkan kandungan mukus pelindung. Hal ini membolehkan asid gastrik untuk berhubung dengan lapisan duodenum, yang membawa kepada keradangan dan akhirnya ulser.

Selain itu, penggunaan ubat antiradang bukan steroid juga merupakan salah satu punca kepada berlakunya ulser. Ubat antiradang bukan steroid (NSAIDs) adalah ubat-ubatan yang banyak digunakan untuk mengurangkan keradangan dan mengurangkan kesakitan. Ubat-ubatan ini merosakkan lendir pelindung dan seterusnya membolehkan asid gastrik dapat bersentuhan dengan lapisan submukosa.

Jadi, adakah pengambilan cili dan makanan pedas yang lain meningkatkan risiko anda untuk menghidap ulser dalam perut?

Terdapat satu kajian yang ingin membongkar hakikat di sebalik kepercayaan sesetengah masyarakat yang mengaitkan pengambilan makanan pedas (khususnya yang mengandungi cili) dalam kuantiti yang banyak membawa kepada risiko untuk menghidap ulser. Namun yang demikian, dapatan daripada kajian ini menemui capsaicin, bahan aktif dan utama dalam cili, bukanlah punca kepada ulser, sebaliknya ia menekan rembesan asid, mencetuskan rembesan alkali dan juga penghasilan mukus. Ia bertindak dengan merangsang saraf aferen dalam perut. Kaitan yang sebenar yang ditemui adalah kebanyakan mereka yang menghidap ulser dalam akibat daripada jangkitan oleh bakteri H. pylori.

Jadi, begitulah maklumat berkaitan dengan cili. Jika anda ada sebarang soalan yang masih tidak terjawab, bertanyalah kepada yang arif tentang pemakanan.

Hello Health Group
 tidak memberikan nasihat, diagnosis atau rawatan perubatan.


Pertolongan Cemas Untuk Kanak-kanak Tercekik

Bayi dan kanak-kanak kecil mempunyai keinginan tinggi untuk meneroka dunia. Mereka biasanya meletakkan objek di dalam mulut, terutama mereka yang berumut satu hingga lima tahun. Oleh itu, saluran udara akan terjejas dan menyebabkan tercekik. Apabila seseorang kanak-kanak tercekik, ia bermaksud objek itu berada di pintu masuk trakea
(epiglottis), batuk yang baik akan lebih mungkin menolaknya keluar. Oleh kerana tercekik menghalang oksigen ke otak, lakukan pertolongan cemas secepat mungkin.

Apakah tercekik pada kanak-kanak?

Tercekik berlaku apabila objek seperti guli, manik dan bateri butang tersusun dalam kerongkong atau saluran udara, menghalang aliran udara menyebabkan kanak-kanak tidak dapat bernafas dengan baik.

Apakah punca kanak-kanak tercekik?

Terdapat banyak sebab anak anda tercekik, iaitu dia makan terlalu cepat dan tidak mengunyah makanan dengan baik. Dia makan dengan gigi palsu yang tidak dipadankan dengan baik. Dia tidak sedarkan diri dan muntah semasa bernafas.
Dia mengalami kecederaan pada kepala dan muka (contohnya, bengkak, pendarahan, atau kecacatan boleh menyebabkan tercekik). Dia mengalami masalah menelan selepas strok. Pembesaran tonsil atau tumor leher dan tekak. Dia mempunyai masalah dengan esophagus (saluran makanan atau tiub menelan).

Apakah simptom kanak-kanak tercekik?

Kanak-kanak yang tercekik mungkin mempunyai tanda-tanda dan simptom berbahaya ini: dia tidak dapat bernafas, tercungap-cungap atay berdehit. Dia tidak boleh menangis, atau membuat bunyi bising. Wajahnya berubah biru. Dia memegang kerongkongannya, melambai tangan. Dia kelihatan panik dan menjadi lemas atau tidak sedarkan diri. Dia panik, mempunyai kelakuan yang bermasalah, atau tidak dapat bercakap dengan ayat lengkap atau penuh. Dia mula batuk, mata berair.

Apakah yang perlu saya lakukan apabila anak tercekik?

Jika anak anda berumur bawah satu tahun, alihkan mukanya ke atas lengan bawah atau pangkuan anda jika anda tidak dapat menguruskan kedudukan lengan bawah. Kemudian tahan rahangnya dengan satu tangan untuk menyokong kepala, yang sepatutunya lebih rendah daripada dadanya. Tepuk bahagian belakangnya anta bilah bahu. Jika anak anda masih tidak dapat bernafas, cuba tolakan dada (semasa memegang bayi, alihkan mukanya dan pastikan kepalanya lebih rendah daripada dada). Letakkan dua jari di tengah dadanya dan berikan lima tolakan. Ulang dengan pukulan belakan dan tolakan dada sehingga objek kelihatan dan boleh dikeluarkan.

Jika anak anda berusia lebih daripada satu tahun, berdiri di belakangnya dengan lengan anda di pinggangnya. Anda harus membuat penumbuk dengan satu tangan, meletakkan ibu jari ke atas perut kanak-kanak di atas pusar, tetapi di bawah sangkar tulang rusuk. Tujukan dengan cepat mendorong ke dalam dan ke atas pert. Bulan Sabit Merah mengesyorkan tolak abdominal bergantian dengan tamparan belakang untuk cuba mengeluarkan objek tersebut. Sekiranya anak anda tidak bertindak balas, lakukan CPR.

Sekiranya dia seorang anak kecil atau anak-anak yang lebih tua, beritahu dia untuk batuk, yang mungkin menghilangkan objek. (Jangan cuba untuk mengeluarkan objek asing melainkan jika anda melihatnya, atau anda boleh menolaknya lebih jauh ke dalam saluran udara.) Tanya “Adakah anda tercekik?” Jika dia mengangguk ya atau tidak memberikan tindak balas, dia memerlukan pertolongan.

Hubungi talian kecemasan jika anak anda tidak sedarkan diri, tidak dapat bernafas akibat sesuatu menghalang saluran pernafasan atau telah menyebabkannya ditutup. Dia berdehit dan tercungap-cungap. Dia tidak boleh menangis, bercakap, atau membuat bunyi bising. Mukanya berubah menjadi biru. Memegang tekaknya dan kelihatan panik.

Bagaimana mengelakkan anak tercekik?

Untuk mengelakkan tercekik, beritahu anak anda supaya makan secara perlahan-lahan dan mengunyah makanan dengan teliti. Anda perlu memastikan gigi palsu disesuaikan dengan betul. Anda mesti menyimpan objek kecil dari bayi dan anak kecil.

Kanak-kanak terdedah kepada tercekik. Luangkan waktu sekarang untuk bersedia. Pembelajaran manuver Heimlich dan CPR dalam kursus latihan pertolongan cemas adalah satu kemestian untuk ibu bapa, penjaga dan pengasuh bayi.


Penjagaan Bayi Minggu ke-42

Perkembangan & Pelakuan

Perkembangan bayi anda

Pada usia ini, bayi anda boleh duduk dengan yakin dan mungkin berjalan sambil memegang perabot, mungkin berdiri  seketika dan berdiri tanpa sokongan. Mereka mungkin cuba mencapai mainan semasa mereka berdiri juga.

Jika bayi anda belum berjalan, bayi anda mungkin mengambil langkah-langkah pertama mereka tidak lama lagi. Jika tidak, jangan bimbang. Sesetengah bayi yang normal hanya mula berjalan sekitar 12 bulan manakala sesetengah bayi menunggu sehingga mereka berumur 18 bulan untuk membuat langkah itu.

Pada minggu kedua bulan kesepuluh, bayi anda mampu untuk:

Duduk sendiri

Bertepuk tangan atau melambai bye – bye;

Mengambil objek kecil dengan sebarang bahagian ibu jari dan jari (simpan objek berbahaya daripada jangkauan bayi);

berjalan sambil berpegang pada perabot;

memahami “jangan” tetapi tidak semestinya mematuhi perintah itu;

Sokongan untuk bayi anda

Elakkan makanan yang boleh menyebabkan tercekik seperti lobak merah mentah atau keseluruhan buah anggur. Anda perlu menghidangkan sayur-sayuran yang dimasak dan dipotong dadu, keju dan buah-buahan yang dikupas dan dipotong dadu.

Kesihatan & Keselamatan

Apa yang patut saya bincangkan dengan doktor saya?

Kebanyakan doktor tidak menjadualkan pemeriksaan yang kerap untuk bayi anda bulan ini. Hubungi doktor jika terdapat sebarang kebimbangan yang anda tidak boleh tunggu sehingga temu janji seterusnya.

Apakah yang perlu saya tahu?

Anda seharusnya memerhatikan sebarang gigitan serangga dan sengatan pada peringkat ini. Ia mungkin tidak mengapa kepada orang dewasa tetapi boleh membahayakan bayi pada usia ini.

Kebanyakan sengatan menyakitkan tetapi tidak mengancam hidup melainkan jika bayi anda mengalami reaksi alah kepada racun dalam serangga. Anda boleh mengikuti langkah-langkah ini:

Buang serangga tersebut dengan dengan menolak, bukan menarik.

Cuci kawasan tersebut dengan sabun dan air.

Legakan kesakitan dengan pek ais selama 15 minit, atau cuba soda penaik dan air. Tanya doktor bayi anda sebelum memberikan ubat tahan sakit untuk bayi anda.

Hubungi doktor jika bayi anda mengalami cirit-birit atau demam, muntah, atau jika naik bengkak selepas 24 jam. Anda juga perlu memanggil doktor jika kawasan sekitar gigitan menunjukkan tanda-tanda telah dijangkiti, seperti bertambah merah, sakit, atau bengkak.

Kejutan anafilaktik berlaku apabila badan sensitif dengan faktor alahan. Ini boleh menyebabkan tekanan darah rendah, gatal-gatal, bengkak, dan sukar bernafas. Kejutan anafilaktik akibat sengatan agak jarang berlaku, melainkan jika bayi anda mempunyai alahan. Sudah tentu, anda tidak akan tahu sehinggalah ia berlaku.

Jika bayi anda mempunyai alahan, mereka mungkin mengalami:

Masalah bernafas atau semput;

Pening, sakit perut, muntah;

Muka merah;

Ruam;

Bengkak di lidah, tangan, dan muka;

Bayi anda juga mungkin mengalami terkejut jika mereka seolah-olah keliru atau mengantuk.

Jika bayi anda mempunyai reaksi alahan, panggilan 999, biarkan mereka berbaring, tenangkannya, dan lindungi mereka dengan selimut.

Bagaimana anda boleh mengelakkan gigitan atau sengatan?

Anda tidak boleh menghapuskan semua serangga yang menggigit dan menyengat, dan anda tidak dapat menjaga bayi anda depan mata sepanjang masa. Tetapi anda boleh menggunakan penghalau serangga yang selamat untuk bayi dan pakaikan mereka dalam lengan panjang dan seluar yang berwarna putih atau warna pudar yang kurang menarik serangga dan memudahkan anda mengesan serangga apabila mereka keluar. Berhati-hati apabila makan di luar rumah, terutamanya di kawasan yang mempunyai banyak serangga, dan elakkan produk wangi seperti krim dan sabun.

Kerisauan Saya

Apa yang saya risaukan?

Anda mungkin mempunyai banyak kerisauan pada minggu 42 termasuklah mengusap atau menarik rambut.

Tabiat mengusap atau menarik rambut adalah kesan daripada dua perkara: Pertama, mereka cuba meniru kembali rasa selesa yang menenangkan mereka sewaktu menyusu badan atau menghisap botol, apabila mereka mengusap dada atau pipi si ibu atau menarik rambut mereka. Kedua, mereka lebih cenderung untuk mahukan rasa keselesaan ini semasa tekanan, terutama apabila mereka letih atau meragam.

Tabiat ini jika hanya dilakukan sekali sekala dianggap biasa sahaja, dan boleh berlarutan sehingga zaman kanak-kanak tanpa kesan buruk. Tetapi tabiat menarik rambut berterusan atau kuat atau mengakibatkan tompok rambut gugur semestinya perlu dihentikan. Tip ini boleh membantu:

Beri anak anda lebih perhatian dan keselesaan, terutamanya pada waktu tekanan.

Pastikan rambut mereka dipotong dalam gaya pendek, supaya mereka tidak dapat mencengkamnya dengan baik

Beri mereka sesuatu yang lain untuk ditarik untuk mengalihkan perhatian mereka.

Jika semuanya gagal, anda perlu mendapatkan nasihat daripada doktor mereka.

Anda telah membuat melalui minggu 42. Jangan risau. Anda tidak berseorangan. Kami akan berada di sini untuk memberikan anda sokongan untuk minggu depan, pada minggu 43.


Antigen Carcinoembryonic

Definisi

Apa itu Antigen Carcinoembryonic?

Ujian antigen carminoembryonic (CEA) adalah untuk mengukur jumlah protein yang mungkin muncul dalam darah bagi sesetengah orang yang mempunyai kanser dengan jenis tertentu, terutamanya kanser usus besar (kolon dan kanser rektal). Ia mungkin terjadi kepada individu dengan kanser pankreas, payudara, ovari, atau paru-paru.

CEA biasanya dihasilkan semasa proses perkembangan janin. Pengeluaran CEA akan berhenti sebelum lahir, dan biasanya tidak ada dalam darah bagi orang dewasa yang sihat.

Mengapakah Antigen Carcinoembryonic ini dilakukan
?

Ujian antigen cariginoonic (CEA) dilakukan untuk:

Mencari bagaimana kanser tersebut merebak luas bagi beberapa jenis penyakit, terutama kanser kolon

Mengesan kejayaan rawatan bagi kanser kolon.

Tahap CEA boleh diukur sebelum dan selepas pembedahan bagi menilai kejayaan pembedahan dan peluang untuk pemulihan individu tersebut.

CEA boleh diukur semasa rawatan dengan ubat-ubatan untuk memusnahkan sel-sel kanser (kemoterapi). Ini dapat memberikan maklumat tentang bagaimana rawatan tersebut berfungsi.

Mengesan sama ada kanser itu berulang kembali atau tidak selepas mendapatkan rawatan.

Perkara yang perlu anda ketahui

Apakah yang perlu saya tahu sebelum melakukan Antigen Carcinoembryonic ini?

Individu yang merokok cenderung mempunyai tahap CEA yang lebih tinggi daripada bukan perokok.

Peningkatan tahap CEA dapat menunjukkan beberapa keadaan yang tidak berkaitan dengan kanser, seperti keradangan, sirosis, ulser peptik, kolitis ulseratif, polip rektum, emphysema, dan penyakit payudara benign.

Kebanyakan kanser tidak menghasilkan protein ini, jadi CEA anda mungkin normal walaupun anda mempunyai kanser

Ketahui apa yang berlaku

Bagaimanakah persediaan bagi Antigen Carcinoembryonic?

Anda tidak perlu melakukan apa-apa pun sebelum anda mendapatkan ujian ini.

Sekiranya anda merokok, doktor mungkin akan menyuruh anda untuk menghentikannya sementara sebelum melakukan ujian ini.

Beritahu doktor anda sebarang kebimbangan berkaitan ujian ini, bagaimankah ia dilakukan, atau apakah maksud keputusan ujian tersebut.

Apa yang berlaku semasa Antigen Carcinoembryonic?

Pegawai kesihatan akan mengambil darah anda dengan:

Membalut dengan pembalut elastik yang tegang dan ketat disekitar lengan atas anda bagi menghentikan aliran darah. Ini akan membuatkan urat-urat didalam bahagian tersebut menimbul dan memudahkan proses bagi meletakkan jarum ke dalam urat.

Membersihkan tapak untuk mencucuk jarum tersebut dengan alkohol.

Memasukkan jarum kedalam urat tersebut. Mungkin memerlukan lebih satu batang jarum.

Memasangkan satu tiub jarum untuk diisikan dengan darah.

Mencabut pembalut tersebut daripada lengan apabila darah yang diambil mencukupi.

Meletakkan pad kain kasa atau kapas bulat pada kawasan tapak jarum apabila jarum tersebut dicabut.

Memberikan tekanan pada kawasan tapak tersebut dan membalut dengan kain pembalut.

Apakah yang berlaku setelah melakukan
Antigen Carcinoembryonic
?

Pembalut elastik yang membalut lengan bahagian atas anda akan terasa ketat. Anda mungkin tidak akan merasa sakit daripada bekas jarum tersebut, atau anda mungkin boleh merasakan sengatan atau rasa cubitan.

Jika anda mempunyai persoalan mengenai Antigen Carcinoembryonic, sila berjumpa dengan doktor anda bagi memahami dan mendapatkan maklumat lanjut
.

Fahami keputusannya

Apakah maksud keputusan ujian saya?

Keputusan ini biasanya akan tersedia dalam 1 hingga 3 hari.

Nilai-nilai yang disenaraikan di sini— dipanggil nilai rujukan—hanya untuk panduan. Julat ini berbeza dari satu makmal ke satu makmal yang lain, dan makmal anda mungkin mempunyai julat yang berbeza daripada jumlah biasa. Laporan makmal anda seharusnya mengandungi julat yang digunakan oleh makmal tersebut. Juga, doktor anda akan menilai keputusan anda berdasarkan kesihatan anda dan faktor-faktor lain. Ini bermakna sekiranya nilai tersebut diluar nilai yang biasa yang disenaraikan disini mungkin itu masih biasa bagi anda dan makmal anda.

Nilai normal

Kurang daripada 5 nanogram setiap mililiter (ng / mL) atau kurang daripada 5 mikrogram seliter (mcg / L).

Banyak keadaan boleh mengubah tahap CEA anda. Doktor anda akan membincangkan sebarang keputusan yang tidak normal dengan anda berkaitan dengan gejala dan sejarah perubatan anda.

Nilai tinggi

Nilai ujian yang tinggi bermaksud:

Mempunyai kanser kolon, paru-paru, payudara, atau ovari.

Kanser tersebut tidak bertindak balas dengan rawatan.

Kanser mungkin berulang selepas mendapatkan rawatan. CEA yang semakin meningkat mungkin merupakan tanda awal bahawa kanser tersebut berulang. Juga, individu yang mempunyai kanser sedia ada atau kanser yang telah merebak ke bahagian badan lain (kanser metastatik) mungkin turut mempunyai tahap CEA yang tinggi sekiranya kanser asal mereka menghasilkan protein sebelum rawatan.

Antara keadaaan atau penyakit lain yang berlaku, seperti sirosis, hepatitis, diverticulitis, penyakit radang usus, penyakit ulser peptik, penyakit paru-paru obstruktif kronik (COPD), keradangan pundi hempedu (cholecystitis), atau saluran hempedu tersumbat.

Bergantung kepada makmal dan hospital, julat yang normal atau biasa untuk ujian darah karbon monoksida mungkin berbeza.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Cepat 'Lekat' Lepas Berkahwin? Amalkan 4 Jenis Makanan Ini Bagi Rahim Kuat!

Rahim adalah organ penting yang bertindak sebagai asas sistem pembiakan wanita. Jadi apakah cara menguatkan rahim? Adakah terdapat makanan kuatkan rahim yang boleh diamalkan?

Kepentingan rahim

Rahim atau dikenali sebagai uterus merupakan 1 orang penting dalam sistem pembiakan wanita. Ia boleh dianggap mempunyai peranan utama dalam asas kehidupan.

Jadi ini bermakna setiap wanita harus mengutamakan kesihatan rahim mereka.

Masalah rahim lemah boleh dialami oleh sesiapa sahaja. Jika ia berlaku, wujud kemungkinan untuk seseorang wanita itu
berdepan kesukaran mendapatkan zuriat.

Ini kerana pada bahagian tersebut akan berlaku proses persenyawaan apabila ovum bertemu dengan sperma. Di bahagian itu juga ovum akan tertanam dan membesar menjadi janin.

Daripada janin ia akan membesar dan bertukar kepada bayi. Seterusnya proses perkembangan
bayi juga berlaku di rahim sehinggalah sampai masa untuk dilahirkan
.

Jadi adakah terdapat cara menguatkan rahim yang boleh dilakukan? Sudah tentulah ada. Cara paling mudah melalui pemakanan.

Makanan kuatkan rahim

Antara cara menguatkan rahim yang paling mudah untuk anda lakukan adalah dengan mengambil makanan yang boleh menjadikan rahim anda lebih kuat.

Tidak tahu makanan yang berfungsi meningkatkan kekuatan rahim?

Jangan risau, berikut disenaraikan 7 makanan kuatkan rahim untuk dicuba:

 Protein

Umumnya,
protein adalah penting bagi badan manusia
 dan turut berfungsi dalam menguatkan otot pada bahagian rahim.

Protein adalah komponen struktur utama semua sel. Disebabkan itu, jika sel dalam badan anda
mendapat protein yang mencukupi
, ia sudah tentu membuatkan sel menjadi sihat. Situasi ini sekali gus menyumbang kepada otot yang kuat.

Antara makanan kaya sumber protein adalah seperti:

Salmon

Daging lembu

Ayam

Ikan

Kacang soya

Keju

Telur

Kekacang

Susu

 Kurma

Kurma adalah sejenis makanan yang paling dicari ketika bulan Ramadan
. Tetapi tanpa disedari ia juga sebenarnya makanan kuatkan rahim yang boleh diamalkan.

Ia mengandungi banyak nutrisi dan khasiat seperti protein, vitamin A, vitamin C, zat besi, kalsium, fosforus, sodium, kalium dan niasin.

Kurma juga sejenis makanan yang boleh memberikan tenaga. Jadi sekiranya anda berdepan dengan masalah rahim lemah, cubalah untuk mengambil kurma sebagai snek harian yang sihat.

 Badam

Memakan badam setiap hari juga antara cara menguatkan rahim. Ia boleh dijadikan snek harian atau diambil sebagai 1 minuman sihat.

Jika anda ingin mencuba mengamalkan susu badam, anda boleh membuatnya sendiri.

Caranya adalah merendam semalaman 7 biji kacang badam dalam segelas air. Selepas itu, kisar kacang bersama air rendaman tersebut sehingga hancur dan ia sedia untuk diminum.

 Teh hijau

Minuman teh hijau mempunyai kandungan antioksidan yang tinggi
. Ia bukan sahaja dapat membantu mengekalkan tahap kesihatan uterus anda tetapi juga boleh mencegah fibroid pada organ tersebut.

Kalau anda merupakan penggemar minuman teh hijau, sudah tentu ia berita baik untuk anda bukan?

Penjagaan rahim

Selain bergantung kepada makanan kuatkan rahim untuk membantu
masalah rahim yang lemah
, anda juga sangat digalakkan untuk melakukan aktiviti fizikal seperti berjalan mahupun berjoging sebagai antara cara menguatkan rahim.

Elakkan tabiat menahan kencing kerana tabiat itu boleh menjadi antara faktor penyebab jangkitan saluran kencing
. Ia sekali gus boleh mendorong kepada masalah jangkitan pada faraj dan pelvik.

Jika terdapat sebarang kerunsingan atau kebimbangan berkaitan masalah rahim anda, lakukan pemeriksaan dengan pakar.
 Elakkan daripada bergantung harap kepada Dr. Google semata-mata
.


Apabila Usia Bertambah, Kesan Penuaan Makin Ketara! Tidur Pun Boleh Buat Kulit Cepat Tua?

Sekiranya kita ingin perhatikan perubahan hidup, kulit adalah buktinya.
Kesan-kesan penuaan
 akan menjadi lebih ketara dengan berlakunya peningkatan usia.

Kesan penuaan kulit anda akan bergantung kepada pelbagai faktor seperti gaya hidup, diet, keturunan, dan tabiat peribadi yang lain.

Ingin memahami bagaimana kesan penuaan kulit terjadi? Ikuti artikel ini dengan lebih lanjut!

Apa itu penuaan kulit?

Kesihatan kulit kita mudah terkesan dengan banyak faktor luaran mahupun dalaman seperti terdedah kepada matahari, keturunan dan tabiat yang buruk.

Semua faktor ini akan menyumbang kepada pemusnahan sel yang membawa kepada berlakunya kedutan pramatang dan tompokan penuaan.

Faktor lain yang boleh menyumbang adalah stres, graviti, pergerakan muka harian, obesiti dan
bahkan posisi tidur.

Ciri-ciri kulit anda terkesan dengan penuaan adalah seperti berikut:

Kulit menjadi lebih kasar

Kulit menjadi kendur. Kehilangan tisu elastik (elastin dan kolagen) menyebabkan kulit mulai kendur

Kulit menjadi lebih nipis seiring pertambahan usia. Ia disebabkan oleh penipisan epidermis (lapisan permukaan kulit)

Kulit menjadi lebih rapuh yang disebabkan oleh permukaan rata di mana epidermis dan dermis (lapisan kulit di bawah epidermis) bersatu

Kulit lebih mudah untuk lebam, disebabkan oleh dinding saluran darah yang semakin nipis

Di samping itu, perubahan di bawah kulit juga menjadi semakin jelas seiring pertambahan usia. Ia merangkumi:

Kehilangan lemak di bawah kulit pipi, dagu, hidung, dan kawasan mata yang boleh mengakibatkan kulit menjadi kendur

Kehilangan tulang, kebanyakannya di sekitar mulut dan dagu selepas melepasi usia 60 tahun dan menyebabkan kulit berkedut di sekitar mulut

Kehilangan tulang rawan di hidung menyebabkan hujung hidung kelihatan ‘jatuh’

Kesan matahari dan penuaan kulit

Pendedahan terhadap cahaya matahari adalah punca terbesar yang menyumbang kepada penuaan kulit!

Lama-kelamaan, sinar ultraviolet (UV) matahari mampu merosakkan serat tertentu kulit yang disebut sebagai elastin dan pecahan serat ini akan menyebabkan kulit kendur dan meregang.

Selain itu, kulit juga akan mudah lebam dan terkoyak serta bakal memerlukan masa yang lebih lama untuk sembuh.

Oleh itu, walaupun kerosakan sinar matahari tidak dapat dilihat ketika anda masih muda, ia mampu berlaku di kemudian hari.

Malangnya, tiada siapa yang dapat mengelak daripada kerosakan kulit akibat sinaran UV, walaupun kulit kita kadangkala dapat pulih secara sendiri.

Pun begitu, usah risau kerana dengan pendedahan yang minimum daripada sinaran matahari seperti memakai topi atau
krim pelindung matahari
, kesan-kesan negatifnya dapat dikurangkan.

Apakah punca-punca penuaan kulit yang lain?

Graviti, pergerakan wajah, dan kedudukan tidur adalah faktor sekunder yang menyumbang kepada perubahan kulit.

Apabila kulit kehilangan keanjalannya, graviti boleh menyebabkan kening dan kelopak mata ‘jatuh’, dagu berlapis serta cuping telinga yang lebih panjang.

Garis-garis halus wajah pada bahagian tertentu seperti di dahi atau sekitar atas mulut akan kelihatan lebih ketara setelah kulit mula kehilangan keanjalannya.

Selain itu, posisi tidur turut menyumbang kepada masalah kedutan. Ini kerana semakin anda berusia, posisi tidur yang tertentu semakin senang untuk meninggalkan kesan dan sebabkan kedutan.

Para perokok juga cenderung untuk mempunyai lebih banyak kedutan kulit jika dibandingkan dengan bukan perokok.

Tambahan itu, masalah kulit kering dan gatal adalah perkara biasa yang dialami apabila meningkat usia.

Kira-kira 85% individu yang lebih tua mengalami kegatalan ketika musim sejuk, kerana udara dalaman yang terlalu sejuk dan kering.

Perubahan gaya hidup & rawatan sampingan

Sentiasa lindungi kulit daripada sinaran matahari

Apabila anda melangkah keluar dari rumah, sama ada untuk ke tempat kerja atau urusan peribadi, pemakaian krim perlindungan matahari adalah sangat penting.

Pemakaian krim pelindung tabir suria ini bukan sahaja mampu mengurangkan risiko kerosakan kulit, malah daripada kanser kulit!

Selain memakai
sunblock,
pemakaian pelindung kepala seperti topi juga digalakkan.

Berhenti merokok

Merokok mampu mempercepatkan proses penuaan kulit. Ia akan menyebabkan kedutan dan kulit untuk hilang seri.

Makan makanan yang sihat dan seimbang

Beberapa kajian menunjukkan, dengan mengambil banyak buah-buahan dan sayuran mungkin membantu mencegah kerosakan yang boleh menyebabkan penuaan kulit pramatang.

Penemuan ini juga menunjukkan diet yang mengandungi banyak gula atau karbohidrat halus yang lain boleh mempercepatkan proses penuaan.

Bersenam secara konsisten

Sesetengah kajian menunjukkan dengan melakukan senaman secara berkala boleh meningkatkan peredaran dan merangsang sistem imun badan. Ini juga akan membuatkan kulit anda nampak lebih muda dan segar.

Cuci muka anda dengan lembut

Menggosok muka dengan kuat dan kasar boleh merengsakan kulit anda dan akan mempercepatkan proses penuaan.

Cucian yang lembut
 sudah memadai untuk membantu membuang pencemaran, kesan solekan dan kotoran lain tanpa merengsakan kulit.

Gunakan pelembap muka setiap hari

Pelembap bertindak memerangkap air di dalam kulit menjadikan ia kelihatan lebih muda dan tidak kering.

Dengan mengamalkan pemakaian pelembap muka secara konsisten, kulit akan tampak lebih segar dan sihat.

Kekal hidrat

Minum air adalah sangat penting untuk kesihatan kerana tubuh kita memerlukan air untuk berfungsi.

Selain membantu pencernaan, dan mengatur suhu badan anda, air juga dapat membantu dalam menjaga kulit anda agar kekal sihat dan terhidrasi daripada dalam.


Ibu Sedang Berpantang? Ini Do & Don't Mandian Herba Bersalin Yang Perlu Ibu Ikut!

Ibu yang sedang berpantang pasti tidak sabar untuk memanjakan diri dengan mandian herba bersalin.

Mandian ini menjadi salah satu kewajipan dan diamalkan secara turun-temurun khas untuk pemulihan kaum Hawa setelah 9 bulan mengendong cahaya mata.

9 bulan merupakan satu tempoh yang sangat panjang. Pada waktu ini,
ibu dibebankan dengan pelbagai masalah kesihatan.

Kembung perut, sakit badan dan
morning sickness
 yang bagaikan tidak berkesudahan – Ini semua merupakan antara pengorbanan yang terpaksa ibu lalui sepanjang kehamilan.

Jadi, tidak salah jika ibu ingin memanjakan diri dengan mandian herba selepas bersalin. Selain menyegarkan badan, ibu juga boleh membuang segala daki yang melekat pada badan.

Malah, amalan ini juga dikatakan
dapat mempercepatkan proses pemulihan
, melawan inflamasi dan melegakan badan yang sakit-sakit.

Mandian herba bersalin ini selalunya dibuat menggunakan daun kunyit, lengkuas, halia, pandan, serai serta campuran herba-herba lain.

Sebenarnya, mandian ini mempunyai pelbagai manfaat kepada ibu yang baru lepas bersalin. Namun, perlu diingat, mandian ini juga mempunyai risikonya yang tersendiri.

Untuk mendapatkan lebih banyak info tentang Kehamilan, sila dapatkannya
di sini.

Mandian herba bersalin – Apakah risikonya?

Secara amnya, mandian herba bersalin tidak berbahaya. Malah, ia juga merupakan satu amalan yang selamat dengan kesan sampingan yang amat sedikit.

Walau bagaimanapun, masih ada risiko jangkitan di kawasan luka, lebih-lebih lagi jika ibu berendam di dalam tab mandi yang tidak dibersihkan dengan baik.

Namun, perkara ini amat jarang berlaku. Jika ibu alami simptom seperti gatal-gatal atau sakit pada kawasan luka, berhenti mandi herba dengan serta-merta dan d
apatkan pemeriksaan doktor secepat mungkin.

Bagaimana hendak menggunakan mandian herba bersalin?

Sebenarnya,
ada banyak cara yang boleh anda lakukan
 untuk menggunakan mandian herba selepas bersalin.

Cara yang paling popular ialah berendam dengan herba ini di dalam tab mandi.

Pada zaman kini, mandian herba boleh dibeli di farmasi atau secara atas talian dengan mudah. Malah, ia juga boleh ditemui dalam bentuk serbuk ataupun bunjut.

Jadi, anda tidak perlu lagi merebus herba di dalam periuk tanah semata-mata ingin mandi herba.

Namun, mandian herba tradisional dikatakan lebih baik dan bermanfaat untuk ibu bersalin.

Tetapi, bagaimanakah caranya untuk menggunakan mandian herba ini dengan selamat?

Sebagai panduan, pastikan anda:

Tunggu beberapa hari selepas bersalin sebelum mandi atau berendam di dalam tab.

Gunakan air bersuhu sederhana, bukannya air panas.

Penuhkan tab mandi dengan 2 hingga 3 inci air.

Tukar air jika ia menjadi sejuk.

Mandi selama 10 minit.

Berdiri perlahan-lahan. Jangan paksa diri jika anda tidak mampu.

Biarkan badan kering dan tekapkan badan dengan tuala kering. Jangan lap dengan kasar pada kawasan yang luka.

Anda boleh tambah garam atau ubat ke dalam mandian jika doktor memberikan keizinan. Namun, air yang suam sudah cukup untuk memberikan
ibu ketenangan dan keselesaan yang diingini.

Elakkan mengelap secara kasar pada kawasan vagina. Amalan ini dikhuatiri akan melukakan kulit.

Paling penting, pastikan kawasan mandian bersih daripada sebarang kekotoran.

Sudah pasti anda tidak mahu bakteria atau kuman untuk masuk ke dalam luka dan menyebabkan jangkitan.

Ingin kongsikan tip anda selepas bersalin? Sertai Komuniti Kehamilan dan kongsi pengalaman anda bersama ibu-ibu lain. Mana tahu, perkongsian anda mungkin dapat memberikan pelbagai manfaat kepada
mommy
 di luar sana!

Tanda anda TIDAK BOLEH mandi herba

Bukan semua wanita boleh mengamalkan mandian herba selepas bersalin terutama ketika anda baru sahaja melahirkan sama ada normal atau czer.

Sebaiknya, tunggu sehingga luka bersalin sembuh terlebih dahulu atau sampai dibenarkan oleh bidan/doktor.

Tidak dinafikan, mandian herba amat bermanfaat untuk
melegakan sengal-sengal badan
 di samping dapat memberikan ketenangan kepada ibu.

Kebanyakan ibu tidak mengalami masalah yang serius selepas melahirkan anak.

Namun, ada ibu yang mempunyai jangkitan atau masalah pendarahan yang perlu diperiksa oleh doktor.

Antara simptom yang perlu ibu hamil perhatikan ialah:

Luka jahitan terbuka.

Pendarahan yang berat.

Kehilangan darah yang banyak.

Rasa hendak pengsan.

Pening kepala.

Jantung berdegup pantas.

Demam.

Sakit kaki.

Gatal-gatal badan.

Kesakitan yang semakin teruk.

Sembelit.

Rasa hendak muntah.

Kesemua simptom ini perlu diperiksa oleh pakar dengan lebih lanjut.

Oleh sebab itu, jika anda alami simptom-simptom di atas selepas bersalin, elakkan berendam dengan air herba.

Tip jadikan mandian herba bersalin lebih mengasyikkan

Anda inginkan pengalaman yang lebih mengasyikkan ketika mandi herba? Cuba amalkan tip kami di bawah:

Cuba pastikan kawasan tandas hangat. Pasang lilin untuk jadikan suasana sekeliling lebih menenangkan.

Simpan tuala kering berdekatan. Kadangkala, ibu boleh alami
pendarahan ringan selepas mandi
. Beli tuala murah supaya anda tidak rasa rugi untuk menggunakannya sebagai kain lap.

Sediakan air hangat. Jika anda ingin berendam dalam tempoh masa yang panjang, tidak rugi jika anda sediakan air hangat sebagai persiapan.

Beri masa kepada diri sendiri untuk bertenang. Minta tolong orang lain jagakan bayi semasa anda sedang menikmati mandian herba bersalin. Gunakan masa ini sebagai
me time
 dan relaks seketika.

Tambah garam Epsom ke dalam air mandian untuk lebih manfaat.

Amalan mandi herba dapat menenangkan ibu berpantang. Ramai yang tahu,
ibu terdedah dengan depresi sejurus selepas kehamilan
. Antara tanda yang perlu diperhatikan ialah:

Pastikan anda berjumpa doktor secepat mungkin jika mempunyai masalah di atas. Depresi
pospartum
 amat bahaya dan perlukan perhatian lanjut daripada pakar.


Kena Tukar Cara Pemakanan Jika Alami Radang Usus! Diet Karbo Boleh Membantu?

Penyakit radang usus adalah satu kondisi yang biasa terjadi
 terutamanya buat mereka yang tidak jaga diet pemakanan.

Antara simptom penyakit ini adalah sakit perut, ulser perut, cirit-birit dan
anemia
 yang memerlukan pemantauan rapi.

Sekiranya terkena penyakit ini, aspek diet pemakanan perlulah dipandang berat dan antara idea yang diketengahkan adalah mengamalkan diet karbo khusus!

Jom sama-sama kita semua ikuti artikel ini untuk tahu tentangnya dengan lebih lanjut.

Apa itu diet karbo khusus?

Untuk pengetahuan anda, diet karbohidrat khusus (SCD) ini telah diperkenalkan pada sekitar tahun 1920 lagi oleh Pakar Gastrologi Sidney Haas.

Ia kemudiannya telah dikembangkan dan dipopularkan oleh Elaine Ggottschall melalui buku hasil penulisannya iaitu “B
reaking the Vicious Cycle
.”

Diet SCD ini meliputi pengambilan serta penyingkiran
makanan yang mengandungi karbohirat
 tertentu berdasarkan struktur kimianya.

Ini bertujuan menghalang pertumbuhan bakteria tidak baik di dalam usus terutamanya jika kalian terkena penyakit radang usus.

Sekiranya bakteria ini berkembang dan membiak lebih banyak, maka nutrien tidak dapat diserap dengan baik lantas menyebabkan keradangan.

Selain bagus untuk radang usus, ia juga baik untuk diamalkan oleh mereka yang mengalami:

Penyakit Crohn

Fibrosis sista

Seliak

Kolitis

Divertikulitis

Cirit-birit kronik

Muntah-muntah kronik

Autisme

Persoalannya, karbohidrat jenis apa yang perlu dielak dan diambil melalui diet karbo khusus ini?

Makanan perlu elak dalam diet karbo khusus

Diet SCD ini akan sangat mementingkan penyingkiran karbohirat spesifik berdasarkan struktur kimianya.

Makanan utama yang perlu dielak adalah yang mengandungi dua atau lebih bahan kimia berkaitan dengan molekul gula.

Di dalam terma saintifik, segala makanan yang mengandungi
disaccharides
,
oligosaccharides
 atau
polysaccharides
perlu dielak.

Berikut merupakan antara jenis makanan tersebut:

Ubi kentang

Daging diproses dan mengandungi bahan tambahan

Makanan diproses

Pemanis makanan

Produk tenusu tertentu

Kekacang tertentu

Bijirin tertentu

Gula alkohol

Pun begitu, kalian juga perlu tahu bahawa hanya sebahagian jenis makanan dari kategori di atas tadi yang perlu dielak.

Untuk lebih pasti, sila siasat dan periksa label makanan terlebih dahulu atau dapatkan pandangan daripada pakar nutrisi.

Makanan perlu ambil dalam diet karbo khusus

Diet SCD ini juga sangat mementingkan pengambilan karbohirat spesifik berdasarkan struktur kimianya.

Secara teorinya, makanan yang perlu diambil melalui diet karbo ini adalah makanan yang tidak diproses terlebih dahulu.

Di dalam terma saintifik, segala makanan yang mengandungi
monosaccharides glucose
,
 fructose
 dan
galactose
perlu diambil.

Berikut merupakan antara jenis makanan tersebut:

Buah-buahan

Sayur-sayuran

Daging segar

Telur

Produk tenusu tertentu

Kekacang tertentu

Bijirin tertentu

Herba

Rempah

Ya, adalah agak sukar untuk menentukan jenis karbohidrat ini kerana kedua-dua senarai ada yang serupa sahaja.

Untuk lebih yakin, sila siasat dan periksa label makanan terlebih dahulu atau dapatkan pandangan daripada pakar nutrisi.

Adakah ia ada risiko di sebaliknya?

Untuk pengetahuan anda, diet karbohidrat khusus ini mungkin tidak akan mendatangkan sebarang risiko lain jika diamalkan.

Jika dirancang dengan baik, diet SCD boleh jadi ideal, lengkap dan sihat buat individu terutamanya yang kerap alami radang usus.

Namun, ketahuilah bahawa SCD akan menyingkirkan banyak kumpulan makanan bernutrien tinggi yang juga penting untuk individu.

Penyingkiran tersebut sudah pasti akan menyebabkan kalian kehilangan banyak nutrien penting sekali gus
meningkatkan risiko malnutrisi
.

Disebabkan itu, adalah wajar untuk kalian berjumpa dan berbincang dengan pakar diet terlebih dahulu sebelum mengamalkannya okay!

Adakah diet ini bagus atau tidak?

Buat mereka yang selalu
mengalami penyakit radang usus
 atau penyakit-penyakit lain berkaitan sistem penghadaman, pencernaan atau autoimun, diet ini bagus untuk anda.

Ini kerana diet karbo khusus boleh membantu memulihkan kembali kebolehan tubuh badan untuk menyerap nutrisi dan membaiki tisu usus yang rosak.

Pun begitu, diet karbo ini masih ada kekurangan iaitu tahap keberkesanannya tidak dapat dipastikan ekoran tiada bukti saintifik konkrit.

Meskipun ada, ia hanya terhad kepada kajian kecil atau bukti anekdot yang tidak cukup untuk memastikan keberkesanan diet karbo khusus.

Konklusinya, ya ia memang bagus jika diamalkan dengan cara dan untuk individu yang betul namun nasihat pakar diet masih lagi diperlukan terlebih dahulu.


7 Jenis Batuk Yang Anda WAJIB Tahu, Ada Yang Disebabkan Batuk Kokol & Selesema!

Masalah batuk adalah tindak balas normal badan anda terhadap sebarang kesan daripada faktor-faktor luaran.
Ia juga tanda amaran bahawa sesuatu yang tidak kena sedang berlaku kepada kesihatan anda.
Walau bagaimanapun, ramai orang masih tidak mengambil berat tentang apa itu batuk, jenis batuk dan simptom yang datang bersamanya. Artikel ini akan memberikan maklumat berguna tentang 7 jenis batuk.

Untuk mendapatkan lebih banyak info berkenaan Kesihatan Pernafasan, anda boleh klik
di sini
.

Apakah itu batuk dan jenis batuk?

Batuk adalah tindak balas badan untuk membersihkan tekak dan
saluran pernafasan
 jika benda asing, mikrob, perengsa, cecair atau lendir tersekat.

Walau bagaimanapun, jika masalah batuk serius dan berterusan, ia boleh menjadi tanda keadaan perubatan yang lebih rumit.

Proses batuk termasuk 3 fasa utama:

Penyedutan (pernafasan ke dalam)

Tekanan meningkat di tekak dan paru-paru dengan pita suara ditutup

Pelepasan udara yang mendadak (sewaktu pita suara terbuka), memberikan bunyi batuk.

Apakah puncanya?

Selesema biasa: ini adalah keadaan apabila hidung dan tekak anda mengalami jangkitan

Influenza (Selesema): ini adalah jangkitan virus kepada sistem pernafasan anda seperti hidung, tekak dan paru-paru. Influenza lebih dikenali sebagai flu

Penyedutan sebarang punca keradangan

Otot abdomen tegang atau ditarik

Batuk kokol: Pertussis adalah jangkitan saluran pernafasan yang mudah berjangkit. Dalam kebanyakan orang, ia disifatkan dengan batuk yang teruk diikuti dengan pengambilan nafas dengan bunyi nyaring seperti “whoop”

Baca juga:

Risaunya Jika Anak Batuk Keluar Darah, Cukupkah Sekadar Beri Air Kosong?

Sering Sesak Nafas & Batuk Berdarah, AWAS Ini Mungkin Komplikasi Akibat Kanser Paru-Paru!

Tanda-tanda

Batuk kronik boleh berlaku dengan tanda-tanda dan simptom-simptom lain, termasuklah:

Hidung berair atau tersumbat

Perasaan seperti cecair menitis ke belakang tekak anda (titisan postnasal)

Kerap menelan dan
sakit tekak

Suara parau

Berdehit (
wheezing
) dan sesak nafas

Pedih hulu hati atau rasa masam dalam mulut anda

Dalam kes-kes yang jarang berlaku, terdapat darah yang keluar dengan batuk

7 jenis batuk dan maksudnya

Senarai di bawah menunjukkan 7 jenis batuk biasa dan apa yang anda perlu tahu tentangnya.

Batuk basah: kerap batuk basah mungkin disebabkan oleh
bronkitis
 yang berlaku apabila saluran pernafasan membengkak dan menghasilkan mukus. Simptom ini biasanya berkaitan dengan virus dan boleh berlaku selepas anda mengalami selesema.

Batuk perokok: ini adalah tanda popular dalam
COPD.
 Pesakit COPD mempunyai masalah dengan pernafasan disebabkan sekatan saluran pernafasan. Satu lagi simptom yang berkaitan dengan COPD adalah rasa sesak, nafas berdehit dan sesak nafas.

Batuk masam: Batuk selama lebih daripada 2 bulan dengan
rasa masam adalah tanda GERD
 (penyakit gastroesophageal reflux). Ia biasanya berlaku apabila asid perut masuk ke dalam tekak.

Batuk kering: Jika anda selalu batuk pada waktu malam tanpa mukus dalam masa yang lama, ini adalah tanda
asma.
 Simptom-simptoma asma bagi kebanyakan orang adalah sesak dada, nafas berdehit dan sesak nafas.

Batuk berdarah: batuk ini mungkin datang dari paru-paru atau saluran pernafasan. Jika anda
batuk darah,
 ia boleh menjadi tanda penyakit lain yang berbahaya seperti kanser paru-paru.

Batuk dengan simptom selesema: masalah batuk jenis ini merupakan
simptom selesema
 disebabkan perubahan cuaca; ia disertai dengan hidung tersumbat, sakit badan atau sakit tekak.

Batuk basah dengan demam: Kerap batuk kadangkala tanda
radang paru-paru
 (
pneumonia
) yang termasuklah demam, menggigil, dan sesak nafas. Kahak anda mungkin berwarna hijau, kuning atau berdarah.


Ini 6 Makanan Kaya Vitamin C Agar Kulit Cantik Persis Artis Korea!

Pasti ramai yang tahu akan peranan vitamin C untuk kulit cantik.

Ada sebabnya ia menjadi bahan wajib dalam pelbagai produk kecantikan, salah satunya adalah keberkesanannya untuk membuatkan kulit wajah tampak lebih cantik dan berseri.

Vitamin C atau turut dikenali sebagai asid askorbik
 merupakan sejenis vitamin larut air yang mempunyai pelbagai fungsi.

Ia bukan sahaja dapat melindungi sel badan dan memastikannya kekal sihat, malahan vitamin C juga penting dalam penyembuhan luka.

Badan kita tidak dapat menghasilkan vitamin C dengan sendirinya. Oleh sebab itu, ia perlu diambil dalam bentuk suplemen atau melalui makanan.

Selain itu, makanan yang mengandungi vitamin C juga perlu dimasak dengan betul supaya vitamin ini tidak terlerai disebabkan suhu yang tinggi.

Kita memerlukan pelbagai nutrisi untuk kekal sihat dan cantik. Namun, vitamin C mempunyai kepentingannya yang tersendiri, terutamanya untuk kesihatan kulit.

Malah, ia juga mempunyai banyak lagi kelebihan lain
selain menguatkan sistem imun badan.

Jika anda ingin mempunyai kulit yang cantik, ada beberapa makanan yang sangat berkhasiat dan mengandungi vitamin C yang tinggi.

Nak tahu lebih lanjut? Jom teruskan pembacaan anda!

6 makanan yang mengandungi vitamin C untuk kulit cantik

Untuk memastikan kulit nampak berseri, kami telah sediakan 6 makanan yang mengandungi vitamin C untuk kulit cantik.

Jadi, tunggu apa lagi! Selepas ini, jangan lupa untuk masukkan makanan ini ke dalam diet anda setiap hari.

1. Buah oren untuk kulit cantik

Apabila bercakap mengenai vitamin C,
buah oren pasti akan terlintas di fikiran kita.

Buah oren bukan sahaja akan membuatkan kulit kita nampak cantik dan awet muda, ia juga mengandungi bahan yang menggalakkan penghasilan kolagen. Jadi, buah oren juga dapat melambatkan proses penuaan.

Malah, asid sitrik yang terkandung di dalam buah ini juga dapat membantu melawan masalah kulit berminyak dan berjerawat.

Sebab itulah,
ramai yang gunakan kulit oren sebagai skrub wajah
. Mungkin ramai yang tidak tahu bahawa kulit oren mempunyai lebih banyak vitamin C berbanding buah oren itu sendiri!

Jadi, kalau anda inginkan wajah yang lebih cantik berseri, cuba gunakan kulit oren sebagai salah satu bahan dalam skrub wajah.

Tetapi, ingat ya, jangan skrub muka secara berlebihan! Cukup seminggu sekali.

2. Minum jus buah tomato

Selain buah oren, buah tomato juga kaya dengan vitamin C.

Walau bagaimanapun, buah tomato mempunyai satu lagi bahan tambahan yang dikenali sebagai likopena. Bahan ini dapat melindungi kulit daripada
sinaran UV yang berbahaya
.

Bukan itu sahaja, tomato juga mempunyai efek antiradang yang amat baik untuk mereka yang mempunyai masalah kulit kusam dan kemerah-merahan.

Untuk mendapatkan khasiat yang terbaik daripada buah tomato, cuba minum jusnya sehari sekali.

Bukan kulit anda sahaja yang akan menjadi cantik, badan kita juga akan menjadi sihat dan lebih bertenaga!

3. Pilih brokoli sebagai vitamin C untuk kulit cantik

Siapa sangka sayuran hijau seperti brokoli mengandungi banyak vitamin C.

Bukan itu sahaja, antioksidan yang terkandung di dalam brokoli juga didapati boleh
memperlahankan proses penuaan.

Pengambilan brokoli boleh meningkatkan penghasilan
glucoraphanin
. Badan kita akan menukar
glucoraphanin
 kepada
sulforaphane
, yang memainkan peranan penting untuk memperbaiki kulit yang rosak.

Sama seperti tomato, brokoli juga dapat melindungi kulit kita daripada sinaran UV yang berbahaya.

Jadi, jika anda inginkan pelindung matahari semula jadi, makan sahaja salad yang mengandungi brokoli dan tomato!

4. Makan buah kiwi sebagai pencuci mulut

Siapa yang tidak suka buah kiwi? Rasanya yang sedap dan manis amat sesuai dijadikan pencuci mulut selepas makan.

Namun, mungkin ramai yang tidak tahu, buah kiwi mengandungi banyak vitamin C untuk kulit cantik.

Buah kiwi juga mengandungi serat yang dapat
melancarkan sistem pencernaan.

Dalam masa yang sama, ia dapat menyingkirkan toksin dari badan dan membuatkan kulit lebih sihat, cantik dan bebas jerawat!

5. Buah strawberi untuk
glass skin
!

Inginkan kulit cantik dan berseri seakan-akan artis Korea? Haa, jus buah strawberilah rahsianya!

Buah strawberi bukan sahaja kaya dengan vitamin C, ia juga mengandungi magnesium dan potassium yang dapat memperbaiki rona wajah.

Buah ini juga mengandungi asid
alpha-hydorxy
 yang amat penting untuk membuang sel kulit mati.

Jadi, jika anda inginkan kulit seperti bayi, tambahkan buah strawberi dalam diet anda.

6. Buah nanas untuk vitamin C tambahan

Buah nanas merupakan salah satu makanan super yang kaya dengan vitamin C dan antioksidan.

Segelas jus nanas mengandungi banyak khasiat yang dapat
membantu melawan masalah jerawat,
 melindungi kulit daripada cahaya matahari dan memastikan kulit awet muda.

Ingin minum jus nanas? Cuba tambahkan beberapa hirisan lemon sebagai tambahan vitamin C untuk kulit cantik.

Kesimpulan

Tidak dinafikan, diet memainkan peranan penting untuk kulit yang cantik, terutamanya pengambilan vitamin C yang penting untuk kesihatan kulit.

Cara yang terbaik untuk memastikan anda mendapat vitamin C yang mencukupi adalah melalui pemakanan yang seimbang.

Tidak ada salahnya jika anda ingin mengambil suplemen, tetapi jangan ambil terlalu banyak kerana ia boleh menyebabkan sakit perut dan cirit-birit.

Mengambil vitamin C kurang daripada 1000 mg sehari tidak akan mendatangkan sebarang masalah kepada badan. Namun, 40 mg vitamin C sehari sudah cukup untuk orang dewasa berusia 19 hingga 64 tahun.


Mitos dan Fakta Gula yang Perlu Anda Tahu

Keburukan gula tidak dapat dinafikan lagi kerana ia dipercayai penyumbang utama terhadap pelbagai masalah kesihatan. Menurut pakar kimia, penyakit jantung dan obesiti bukan disebabkan oleh pengambilan gula berlebihan, tetapi berpunca daripada lemak tepu di dalam gula yang dijual di pasaran.

Mitos 1: Gula punca gemuk dan penyakit

Kebenarannya:
Gemuk dan penyakit bukan disebabkan oleh gula, tetapi pengambilan makanan manis yang tinggi kalori dalam kuantiti yang banyak. Gula mudah dihadam oleh badan dan ini membuatkan kalori dibawa bersama-sama gula semetara anda tidak puas menikmati makanan manis. Keadaan ini menyebabkan penyumbangan kalori ke dalam badan dan berlakunya masalah kesihatan.

Mitos 2: Pemanis semula jadi lebih baik

Kebenarannya:
Tidak! Semua pemanis semula jadi termasuk madu, sirap maple dan stevia memberikan kesan yang sama terhadap tubuh. Terdapat penyelidikan mengaitkan fruktosa iaitu gula yang didapati dalam buah khususnya menyebabkan perubahan hormon yang mendorong anda makan berlebihan. Peningkatan selera makan itu boleh menyebabkan pertambahan berat badan dan masalah kesihatan yang berkaitan.

Mitos 3: Kurangkan gula kerana tidak bagus

Kebenarannya:
Gula sangat diperlukan oleh otak. Ketiadaan gula boleh menyebabkan otak menjadi lembap dan tidak cergas. Penggunaan ‘tanpa gula’ atau ‘tanpa gula tambahan’ menimbulkan persepsi yang salah terhadap pengguna. Sebaliknya, pengguna harus tahu bahawa di dalam produk berkenaan biasanya menggunakan pemanis atau gula buatan (artificial) yang boleh memberi kesan yang lebih buruk daripada gula biasa.

Mitos 4: Jus buah-buahan tidak dikira sebagai minuman manis

Kebenarannya:
 Peraturan baru FDA mengenai label pemakanan memerlukan pendedahan gula tambahan. Ia 100% tidak termasuk jus buah-buahan dan sayuran. Tetapi menurut Nestle, gula adalah gula, dan glukosa serta fruktosa diproses di laluan metabolik yang sama tanpa mengira dari mana ia datang. Jus buah mempunyai banyak gula, disebabkan itu ia harus diambil dalam jumlah yang kecil walaupun gula diiringi oleh vitamin, mineral dan serat.


Ambil Tahu Punca & Jenis Jerawat Yang Tumbuh Di Wajah Anda, Senang Nak Rawat Nanti!

Aduh jerawat lagi, apa punca muka berjerawat ni? Rasa nak picit saja, kan?
Tapi nanti dulu, tak boleh main picit jerawat itu, melarat pulak. Jom kita kenali jenis jerawat yang mungkin ‘menghantui’ diri anda.

Untuk mendapatkan lebih banyak info tentang Kesihatan Kulit, sila dapatkannya
di sini.

Punca muka berjerawat

Jerawat merupakan satu masalah yang boleh berlaku kepada sesiapa, tidak kira lelaki mahu pun wanita. Tetapi kerap kali, masalah ini
menghantui kaum wanita terutamanya ketika kedatangan haid
.

Tiada sesiapa yang menyukai jerawat, kerana kemunculannya membuatkan seseorang hilang rasa yakin pada diri. Terdapat pelbagai punca yang boleh mengakibatkan wujudnya jerawat, antaranya:

1. Stres

Tekanan sebenarnya boleh menjadi punca muka berjerawat. Badan yang mengalami tekanan akan berdepan dengan kemerosotan fungsi badan dan akhirnya mencetuskan jerawat.

Bahan kimia yang dilepaskan ketika tekanan, neuropeptides, akan menjadikan masalah jerawat semakin kronik.

2. Kelenjar sebum

Keadaan ini biasanya disebabkan oleh perubahan hormon, di mana kelenjar sebum menjadi aktif dan mengeluarkan sebum dalam jumlah yang banyak. Akhirnya akan menyebabkan pembentukan jerawat.

Memiliki
kulit muka jenis berminyak
 juga boleh menjadi penyebab munculnya jerawat.

3. Jangkitan kuman

Apabila sebum yang terhasil terlalu banyak, ia cenderung untuk menyekat atau
menutup liang pori
. Situasi ini akan menyebabkan pengumpulan bakteria yang akhir menjadi punca jerawat. Keadaan ini boleh menyebabkan masalah keradangan kulit.

4. Penggunaan alat solekan tidak bersih

Walaupun
alat solekan yang digunakan itu adalah milik persendirian dan tidak bercampur dengan individu lain
, anda tetap perlu
mencuci alat solat yang digunakan seperti berus mekap atau
sponge
.

Ini kerana alat solekan yang tidak dijaga boleh menjadi tempat pembiakan bakteria sekali gus mengakibatkan jerawat. Jadi, sebulan sekali, cuci dan bersihkan segala alat solek yang kerap anda gunakan.

5. Debu dan kotoran

Di persekitaran anda sebenar terdapat kotoran dan debu yang turut boleh menjadi punca muka berjerawat. Ditambah pula dengan keadaan muka yang berminyak, sudah tentu ia akan memburukkan lagi keadaan.

Satu lagi perkara yang turut menjadi punca adalah
kotoran yang berada pada telefon bimbit.
Cuba anda lihat pada skrin telefon bimbit anda, pasti berminyak dan terdapat kesan cap jari, bukan?

Sudah tentu kotoran sebegitu boleh melekat kepada wajah dan akhirnya muncullah jerawat. Pastikan skrin telefon bimbit anda sentiasa bersih, sekurang-kurangnya sebelum anda melekapkan wajah anda kepada skrin tersebut.

6. Penjagaan muka tidak konsisten

Biasanya kaum wanita mudah tertarik untuk membeli pelbagai set penjagaan muka. Namun, tidak semua dapat melakukan rutin penjagaan secara konsisten.

Tidak dinafikan adakala apabila terlalu penat, kita akan menjadi malas untuk
melakukan rutin penjagaan muka
. Dan perkara itu sebenarnya boleh menjadi punca masalah jerawat. Jadi selepas ini, kena rajin melakukan rutin penjagaan muka. Jangan malas!

7. Kerap memicit jerawat

Perasan tak apabila anda memicit jerawat, tak lama kemudian
sure
 muncul jerawat dekat bahagian lain? Macam
magic.
 Tapi sebenarnya tabiat begini tidak digalakkan, apatah lagi ia meningkatkan
risiko untuk munculnya parut jerawat
.

Kalau geram sangat alas jari jemari anda menggunakan tisu atau kain bersih sebelum memicitnya, okay? Tetapi sebaiknya elakkan dari memicit. Takut nanti makin merebak dan banyak pula jerawat yang muncul.

Jenis jerawat

Anda sudah mengetahui antara punca biasa yang boleh menyebabkan jerawat. Apa kata kita kenali pulak jenis jerawat.

Umumnya terdapat dua jenis jerawat yang tidak menyebabkan keradangan, iaitu

Jenis jerawat:
Closed
 comedo
(komedo tertutup)

Turut dikenali sebagai
whitehead.
Merupakan keadaan di mana kumpulan minyak dan sel kulit mati bercampur dan menyumbat liang pori. Situasi ini seterusnya akan memerangkap sebum (minyak), dan bakteria. Anda akan melihat bintik putih di atas permukaan kulit anda.

Open comedo (
komedo terbuka)

Dikenali sebagai
 blackhead.
 Kumpulan minyak dan sel kulit mati yang terbuka dan teroksidasi dengan udara yang menyebabkan ia berwarna hitam. Hitam yang kelihatan itu bukanlah kotoran tetapi pigmen kulit-melanin yang bertindak balas dengan oksigen di udara.

Terdapat tiga jenis jerawat yang boleh menyebabkan keradangan, iaitu:

1. Jenis jerawat: Papule

Ia merupakan jerawat
blackhead
 yang menjadi radang kerana tidak dirawat dan dijangkiti bakteria. Ia membentuk benjolan merah atau merah muda pada kulit.

Jerawat ini sangat sensitif kepada sentuhan. Memicitnya akan membuatkan keradangan menjadi lebih teruk dan mengakibatkan parut.

2. Pustule

Jerawat ini berlaku apabila bintik merah meradang dan tidak diubati dan akan kelihatan jerawat bernanah sama ada berwarna putih atau kuning. Ada yang memanggilnya sebagai jerawat matang.

Elakkan daripada memicit atau meremas jerawat ini kerana perbuatan itu boleh menyebabkan parut dan masalah jerawat yang semakin kronik.

3. Nodule

Jenis jerawat ini dikenali sebagai jerawat batu. Keadaan jerawat ini adalah besar dan terdapat benjolan meradang. Jerawat ini boleh berlaku apabila
liang pori tersumbat
 dan bakteria sudah masuk ke lapisan paling bawah.

Selalunya jerawat ini adalah serius sekiranya tidak dirawat. Keadaan ini sudah pastinya menyebabkan keyakinan diri individu semakin berkurangan.

Pencegahan adalah penting

Seperti yang dinyatakan pada awal tadi, punca muka berjerawat boleh terjadi kepada sesiapa tanpa mengira jantina.

Jadi perkara terbaik adalah untuk melakukan pencegahan dengan memberikan perhatian kepada perkara-perkara yang boleh menjadi punca munculnya jerawat seperti
menjaga aspek pemakanan
, kebersihan diri dan sebagainya. Jagalah kulit anda sebaik mungkin!


Anda Syak Si Manja Ada Speech Delay? Kenali 14 Tanda Ini DULU Sebelum Bawa Anak Ke Pakar

Puas sudah bermain dan merangsang mereka untuk bercakap dan mula mengajuk perkataan mudah tetapi si manja masih berdiam? Selaku ibu bapa, tentu sekali anda risau akan tingkah laku mereka yang masih diam membisu atau kelewatan bercakap.

Ikuti artikel ini untuk mengetahui lebih lanjut tentang masalah
speech delay
atau kelewatan bercakap
dalam kalangan kanak-kanak dan bagaimana untuk mengetahui jika anak anda menghidapinya.

Apa itu speech delay?

Speech delay
 merujuk kepada kelewatan dalam keupayaan seorang kanak-kanak itu untuk bercakap atau menghasilkan bunyi.

Kelewatan ini ditentukan berdasarkan garis masa yang sepatutnya mereka garis masa
perkembangan normal untuk usia
 mereka.

Anda boleh mula cakna tentang tanda-tanda amaran untuk kelewatan bercakap bermula usia 12 bulan.

Apabila sudah berusia 12 bulan
, ia menjadi satu kerisauan jika anak anda masih belum boleh melakukan perkara seperti berikut:

Melambai ‘bye-bye’ atau menggunakan jari telunjuk untuk menunjuk ke arah objek

Menggunakan beberapa bunyi konsonan

Menyuarakan keperluan mereka

Apabila mencapai usia 15 hingga 18 bulan
, seorang kanak-kanak itu berisiko untuk menghidap kelewatan bercakap jika mereka belum boleh menunjukkan perkara-perkara seperti berikut:

Tidak mengucapkan ‘mama’ dan ‘dada’

Tidak membalas apabila diberitahu perkara seperti ‘Tidak’, ‘Jangan’, ‘Helo’ dan juga
‘Bye’

Tidak mempunyai satu hingga tiga kosa kata (menjelang usia 12 bulan) dan 15 perkataan menjelang usia 18 bulan

Tidak berupaya untuk mengenal pasti bahagian badan

Menunjukkan kesukaran dalam meniru bunyi dan tindakan

Pada usia 2 hingga 4 tahun pula
, berikut adalah tanda-tanda tambahan untuk
speech delay
yang perlu anda perhatikan:

Gagal menghasilkan ayat secara spontan

Tidak mampu untuk mengikut arahan mudah

Tidak mampu untuk menyambungkan dua perkataan

Kurang bunyi/penggunaan konsonan pada permulaan atau di penghujung perkataan

Sukar untuk difahami oleh ahli keluarga terdekat sendiri

Tidak mampu untuk membuat ayat mudah yang mengandungi dua hingga tiga patah perkataan

Apakah punca untuk masalah kelewatan bercakap?

Kelewatan bercakap boleh disebabkan oleh masalah perkembangan mulut seperti:

Sumbing bibir

Lelangit rekah (cleft palate)

Kecacatan frenulum atau bibir

Memandangkan pendengaran juga penting untuk mengajuk bunyi, gangguan pendengaran juga boleh menyebabkan berlakunya kelewatan bercakap.

Gangguan pendengaran boleh disebabkan oleh kerosakan saraf kongenital,
masalah pendengaran
 konduktif dan juga jangkitan telinga.

Selain itu, ia juga boleh disebabkan oleh masalah saraf oral-motor.

Masalah ini merujuk kepada disfungsi saraf pada bahagian otak yang mencetuskan ucapan dan juga bahagian yang mengawal pergerakan mulut dan lidah.

Selain masalah pertuturan, mereka juga boleh mengalami masalah ketika menyusu.

Masalah neurologi yang boleh membawa kepada kelewatan untuk bercakap termasuklah:

Cerebral palsy

Penyakit Autism Spectrum Disorder

Kecacatan mental

Akhir sekali, terdapat juga kemungkinan untuk masalah pertuturan mereka disebabkan oleh isu-isu psikososial seperti:

Masalah dengan pengasuh atau dengan persekitaran mereka.

Ketagihan terhadap rangsangan visual melalui paparan skrin.

Kurang perhatian (tidak meluangkan masa yang cukup untuk bercakap dengan orang dewasa)

Selective mutism
 (si manja memang tidak ingin bercakap)

Apa yang perlu ibu bapa lakukan?

Pengurangan dalam tindak balas terhadap rangsangan bahasa, bacaan dan juga skil pembelajaran adalah kesan sampingan lazim untuk kanak-kanak yang dibiar tidak dirawat.

Kajian juga menunjukkan kanak-kanak yang didiagnosis dengan masalah kelewatan bercakap cenderung untuk mengalami masalah tingkah laku dan emosi di masa hadapan.

 Oleh yang demikian, penting untuk ibu bapa bawa si manja ke perhatian doktor bagi menyaring keupayaan mereka untuk bercakap.

Melalui ujian saringan dan pemeriksaan rapi, doktor dapat menentukan diagnosis dan juga keterukan keadaan anak anda.

Peranan ahli perubatan lain seperti ahli terapi pertuturan, ahli terapi pekerjaan dan juga pakar perkembangan kanak-kanak juga turut dimainkan bagi merawat kanak-kanak yang menghidap speech delay.

Jika anda mengenal pasti tanda-tanda amaran dalam anak anda yang menunjuk ke arah masalah kelewatan bercakap, dapatkan perhatian doktor segera.

Diagnosis yang lebih awal membolehkan rawatan bermula dengan lebih cepat. Jangan biarkan si manja terus membisu.


Bukan Sahaja Sedap, Kopi Mentega Juga Banyak Manfaat Pada Tubuh Badan!

‘Kopi Mentega’ mungkin kedengaran pelik bagi anda tetapi secara asasnya,
ia hanya kopi biasa bersama tambahan mentega
.

Sememangnya perbezaan sangat ketara, mentega menawarkan rasa kopi yang berbeza sama sekali.

Mencampurkannya mewujudkan rasa berkrim, dan kerana mentega kaya dengan lemak, ia memberikan anda perasaan bertenaga yang berjam-jam.

 Anda mungkin ingin mencuba minuman kopi ini untuk manfaat seperti berikut.

Pengganti sarapan

Sesetengah mungkin mendapati diri mereka tidak dapat megambil apa-apa makanan pada waktu pagi kerana ia memberikan rasa mual terhadap ganguan tertentu.

Atau, hanya kerana mereka terlalu sibuk untuk sarapan dan membuat keputusan untuk tidak mengambilnya.

Kopi ini boleh menjadi penyelesaian sementara terbaik
.

Minum kopi ini pada waktu pagi boleh memberikan kalori diperlukan untuk waktu pagi, terutama daripada lemak dalam mentega, tanpa memberikan anda
hypoglycemia melantun (Pantulan semula selepas berlaga dengan sesuatu jasad lain).

Jika kelaparan biasanya tidak menyelesakan anda sebelum makan tengah hari, ini adalah minuman yang perlu anda gabungkan bersama sarapan untuk membuatkan sarapan anda tahan lebih lama.

Lemak akan
berfungsi sebagai penstabil gula dalam darah
, dengan itu ia sesuai untuk mereka yang ada hypoglycemic.

Penurunan berat badan

Mentega kopi dipercayai dapat mengurangkan berat badan anda kerana ia memberi penuh perasaan dan itu akan mengurangkan jumlah makanan yang diambil pada waktu siang.

Dalam kes ini, kopi ini dilihat berkesan dalam mengurangkan berat badan dengan menghilangkan rasa lapar, membawa kepada pengambilan kalori yang lebih kecil.

Ia suatu yang semula jadi yang mana badan kita tidak begitu cekap memakan karbohidrat pada waktu pagi.

Ia lebih suka membakar lemak bukan untuk bahan api, sebaliknya, meningkatkan kadar pembakaran lemak.

Walau bagaimanapun, tidak semua orang sama, sesetengahnya akan
memerlukan makanan tertentu untuk mengurangkan rasa lapar
, dan metega sahaja boleh merehatkan perut anda untuk beberapa jam.

Bagaimana cara membuat kopi mentega?

Cara membuat kopi mentega mudah sahaja,
 anda perlu cuba dapatkan mentega berkualiti tinggi
, yang biasanya berwarna kuning keemasan, untuk memberikan anda minuman terbaik.

Anda perlu mengambil mudah apabila kali pertama mencubanya.

Meletakkan sejumlah besar mentega dan badan anda gagal menyesuaikannya dengan perubahan baru boleh menyebabkan kekejangan dan cirit-birit.

Masa seterusnya tingkatkan jumlahnya seberapa banyak anda suka.